Booqashada Erdogan: Mid huwaneyd Hiil-Qaran iyo Hilow walaalnimo! – Radio Muqdisho\nBooqashada Erdogan: Mid huwaneyd Hiil-Qaran iyo Hilow walaalnimo!\nQalinka: Abuukar Al-Badri,\nMuqdisho – Maalintii Axadda waxaa Muqdisho lagu soo dhoweeyey madaxweynaha Dalka Turkiga Md. Rajab Dhayib Erdogan (Recep Tayyip Erdogan) oo dalka ku yimid booqasho taariikhi ah oo qalbiyadda ummadda Soomaaliyeed ku reebtay xusuus iyo hilow kalgacal, kaas oo waayo badan jiri doona haddii uusan waqtigu wax ka bedelin.\nMaalmo ka hor inta uusan madaxweyne Rajab imaan, ayaa jidadka loo xiray si ammaanka loo sugo, dadkana waxaa laga codsaday in ay u dulqaataan xaddidaadda dhanka dhaqdhaqaaqa ah inta lagu guda jiro u diyaar garowga iyo soo dhoweynta wafdiga madaxweyne Erdogan oo 10 dal oo qaaradda Afrika ah oo uu socdaal rasmi ah ku marayo ku daray Soomaaliya oo ah dalka uu ka furayey mashaariicda loogu baahida badnaa inta uu furay.\nJidadka Xiran dadka aad ayey saameyn ugu yeesheen nolol maalmeedkooda, waxaana dhici jirtay in ay dadka muujiyaan cabashooyin badan mararkii hore, balse xilligan la soo dhoweynayey madaxweyne Rajab Erdogan dadka oo dhami waa ay ku qanacsanaayeen xirnaanshaha waddooyinka taas oo ay sabab u aheyd diyaargarowga ka muuqda dowladda Soomaaliyeed oo ahaa mid dadka qancinayey.\nSababaha dadka ku dhiirigelinayey in ay niyadsami ku qaabilaan u diyaargarowga madaxweyne Erdogan waxaa ka mid ahaa iyaga oo Turkiga u haya kalgaceyl walaatinimo oo aad u weyn, Erdogan u arka Hoggaamiye u hiiliyey, iyo sida wanaagsaneyd ee ay dowladda Soomaaliya isugu hawshay soo celinta bilicda magaalada maalmo ka hor imaanshaha madaxweyne Erdogan, Waxaa si gaar ahaaneed loo hagaajiyey waddooyinka ay dowladda Turkiga Muqdisho u saartay laamiyada oo intoodii badneyd laga xaaqay bustii iyo habbaaskii dul saarnaa, waxaana lagu xardhay calamada waddamada Soomaaliya iyo Turkigana.\nTabartuba ha gaarsiisee, in kastoo ay calamadu ka lusheen baallooyin mirirsan oo fiilooyin tiro badan ka laalaadeen haddana hawl muhasho qalbiga ku reebeyso oo qofkii damiir lihi uu ku qancayo ayaa laga qabtay arrinta ah in madaxweyne Erdogan la dareensiiyo in Muqdisho ay tahay magaalo laga jecel yahay, waana xaqiiqo dhab ah in laga jecel yahay.\nTusaale jaceylka Turkiga loo hayo ah haddii aan halkan ku soo qaato waxaan jalleecayaa labo arrimood.\nMarkii uu dhacay qaraxii lagu weeraray Hotelka SYL ee ay degganaayeen wafdiga hordhaca u ahaa madaxweyne Erdogan dadka Soomaaliyeed ee adeegsada baraha bulshada in badan oo ka mid ah waxay arrintaas ku aheyd naxdin, waxayna ka qaadeen walwal ah in ay taasi baajiso safarka geesiga ummaddan u muujiyey hiilka qaran ee ay bulshadana u heysay hilowga walaaltinimo, waa Erdogane.\nBalse markii uu soo baxay war saxaafadeedkii madaxweyne Xasan Sheekh Maxamuud ee ahaa in wafdiga ay imaan doonaan oo aysan qaraxa saameyn ku yeelan doonin, dadka Soomaaliyeed ee adeegsada Facebook waxay taasi kaga jawaabeen in si aad u ballaaran ay u soo saartaan sawirka madaxweyne Erdogan iyo calanka Turkiga, mararka qaarna calamada Soomaaliya iyo Turkiga oo isku laran.\nArrinta labbaad ee ugu cajiibka badan ayaan ku soo qaadanayaa dhacdo aan maalintii isniinta kula kulmay jidka Maka Al-Mukarama xilli aan shaqo u socday. Waxaan jidka kula kulmay hooyo Soomaaliyeed oo da’deeda aan ku qiyaasay 70 jir oo dhulka ka qaadday mid ka mid ah calamaddii yar yaraa ee Turkiga ee jidka ku xardhanaa oo soo dhacay. Markii ay calankii qaadday, misena inta bustii ka jaftay dhunkatay ayey si cod dheer ah ku tiri, “Erdogan dhulka ayuu naga qaadaye calankiisa dhulka uma quuri karno”. Dareenka Hooyadan waayeelka ah oo isoo jiitay darteed ayaan maamaddii waydiiyey in ay hal ama labo tusaale iga siiso waxa ay u aragto inuu Erdogan dhulka kaga qaaday Soomaalida, waxayna iigu jawaabtay “Haddii Ilaah laga cabsanaayo maanta Soomaaliya ma jiro qoys aan waxba ka faa’iidin soo gurmashadii hagar la’aaneed ee Dowladda Turkiga”, waxayna si degganaan badani ka muuqato u tiri, “Bilicdan soo noqoneysa ee Muqdisho iyo magaalooyin kale oo Soomaaliya ahba waa dhaqaalaha Turkiga si toos ah ama si dadban ha uga yimaadee”.\nMin madax illaa shacab looma kala harin soo dhoweynta madaxweyne Erdogan, waxaana durba laabta qaboojinayey marka la arko carruur Soomaaliyeed oo ku lebisan dhar aad u bilic wanaagsan oo ka sameysan isku darka calamada Soomaaliya iyo kan Turkiga, intaas waxaan dheereyd warbaahinta Qaranka oo iyadana dadka aad uga haqab tirtay heeso iyo barnaamijyo ku saabsan waqabadkii Turkiga iyo hiilkooda walaaltinimo ee ay nala garan istaageen.\nMadaxweyne Erdogan iyo wafdigiisa oo markii ay soo degeenba dareemay soo dhoweyntii ugu wacneyd intii ay marayeen Geyiga Africa ayaa laga dareemayey inuu aad u muujiyey qushuuc iyo farxadi ku dheehan tahay, mana uusan qarsaneyn in uu muujiyo farxadda uu ka qaadday sida ay bulshada Soomaaliyeed iyo dowladdooda isugu hawleen in ay ku soo dhoweeyaan maamuus taariikhi ah.\nLama dhayalsan karo farriinta uu dirayey calankii Turkiga ee baaxadda weyn loo yeelay ee la dul dhigay terminaalka cusub ee Gegidda Diyaaradaha Aadan Cadde, sawirka Madaxweynayaasha labada dal iyo guud ahaanba calamada iyo astaamaha labada qaran ee lagu xardhay meel walba oo garoonka ka mid ah waxay soo dhoweynta u yeeshay haaneed qaran oo walaalaha Turkiga ku abuuray in ay joogaan dalkoodii hooyo. Madaxweyne Erdogan-na taasi waxay ku dhiiri gelisay inuu ka mahadceliyo sida looga faa’iideystay mashaariicdii uu ka fuliyey Soomaaliya, uuna balanqaaday kuwo hor leh oo aad looga dhursugayey.\nMadaxweyne Xasan Sheekh Maxamuud iyo marwada 1-aad ee dalka ayaa iyagana muujiyey sida ay u xambaarsanaayeen dareenka Bulshada Soomaaliyeed ee niyadsamida kalgacal ku dhisnaa ee loo hayey Madaxweyne Erdogan. Madaxweyne Xasan si aan laga doodi karin ayuu Madaxweyne Erdogan ugula dhaqmay sida nin aan MARTI ku aheyn caasimadda Soomaaliya ee Muqdisho, isla markaasna dadka iyo dalka Soomaaliyeed ay u hayaan kalgaceyl walaalnimo.\nWaxaa aad loola dhacay oo weliba dareen jiririco ah ku reebay qof walba oo Soomaaliyeed ama qof walba oo Turki u dhashay ee arkay, Gabadhii Soomaaliyeed ee 4 sano jirka aheyd ee madaxweyne Erdogan ubaxa qiimaha badan ee taariikhiga ah ku guddoonsiisay gudaha Isbitaalka Erdogan ee horey loo oran jiray Digfeer, taas oo Madaxweyne Erdogan ku qaabishay muuqaal gudbinayey farriimo badan oo dareen qaran leh.\nGabadhu waxay xirneyd Cambuur ka sameysan calamada Soomaaliya iyo Turkiga oo si heemaal milic maacn badan leh la isugu tolay, waxay huwaneyd calanka Soomaaliya oo garbasaar xijaab ah u aheyd, waxayna gacanta midig ku heysatay laan ubax ah oo dhanka hoose ubax dillaacay ka ah, dhanka kore wadne gudduudan ku leh, dhexdana caleemo qoyan ku sita, kaas oo gabadhu ay raacisay Salaan qushuuc badan gelisay Madaxweyne Erdogan iyo marwaddiisa koowaad, kuwaas oo durba inta gabadhii Soomaaliyeed haabteen dhunkasho iyo habsiin ku boobay.\nGabadha yer waxay madaxweyne Erdogan ku tiri: “Ku soo dhowoow kalgaceyl iyo farxad, waan kaaga mahadcelineynaa sida aad noo garab taagan tahay”. Oraahdani ka soo baxeysay afka 4 jir gabar Soomaaliyeed ah, muuqaalka ay guntaneyd iyo xubnaha uu ka koobnaa Ubaxa ay dhiibtayba waxay madaxweyne Erdogan uga tarjumayeen wanaagga aan sina loo qaadaa dhigi karin ee looga hayo Soomaalia.\nHaddii aan dib idin jalleeciyo waqtigii xariga laga jarayey dhismaha cusub ee garoonka Diyaaradaha Aadan Cadde, waxaa Iyana milicsigii 1-aadba lala jiriricooday kaddib markii ay labada madaxweyne ee Soomaaliya iyo Turkiga soo hor istaageen labadii gabdhood ee Soomaaliyeed ee iyaga oo xiran guntiinooyin ka sameysan labada calan ee Soomaaliya iyo Turki masafo ubaxyo lagu xardhay oo ay saran yihiin lagu maqas la soo hor istaagay Madaxweynayaasha.\nLaamaha Amniga ee dalka ayaa iyagana waxaa la siiyey boggaadin aad u weyn, kaddib markii ay ku guuleysteen in Muqdisho uusan ka dhicin wax qalqal ammaan ah inta ay doonaanba hala ekaadaane, xitaa maalintii uu madaxweyne Erdogan dalka booqanayey lama hayo qof lagu dilay Muqdisho oo diiwaanka warbaahinta soo galay ama la soo wariyey, taas oo iyadana ah guul kale oo cid walboo gacan ka geysatay ay mudan yahay in la boggaadiyo. Ciidanka ammaanka ee sugayey amniga guud ahhaanba waxay ahaayeen ciidanka Amniga Soomaaliya ee Booliiska iyo nabadsugidda marka laga reebo la taliyeyaal ammaanka ah oo dhanka Turkiga ka socday, kuwaas oo la shaqeynayey ciidanka Soomaaliya ee ammaanka sugayey.\nHaddii hawshii qaran ee taariikhiga aheyd ee qabsoontay qofba lagu bogaadinayo oo aan noqonayno dad wax isu qira waxaa kaalinta 1-aad galaya Hay’adaha Ammaanka oo si aan marna habac laheyn u agaasimay habsami u socdoka hawsha, taas oo la’aantood aysan dhacdeen in ay wax hagaagaan.\nSidoo kale maamulka Gobalka Banaadir ee bilicda aad u soo saaray ayaa mudan in dhankiisa la boggaadiyo, waxaanna bogaadinta inteeda kale iska leh bahda warbaahinta Soomaaliyeed oo hawshaas wanaagga badan ee qabsoontay aan sida bulshada ugu riyaaqdeen la’aantood, waxaana dhihi karaa warbaahinta Soomaaliyeed waa ay qaan gaartay, waxayna hanatay doorkeeda shariifka ah ee ay bulshada uga fadhiday.\nMar haddii aan sidaasi wanaagga badan leh u qeexay muuqaalkii qurxoonaa ee ay quluubteena ku reebtay booqashadii Madaxweyne Erdogan iyo agaasinkii wanaagsanaa ee ay sameysay dowladda Soomaaliya haddaba maxay faa’iido ah ee ay bulshada u keeneysaa ayaa la is weydiin karaa.\nMar haddii madayweyne Erdogan muddo 3 sano gudahood ah uu kaga dhabeeyey balanqaadyadiisii ahaa inuu Soomaaliya ka caawinayo dhanka waxbarashada, Caafimaadka iyo dhismaha Jidadka caasimadda, isla markaasna ay intaas noo raaciyeen dhismaha garoonka diyaaradaha iyo ballaarinta dekedda Muqdisho haddana balanqaadkiisii ahaa inuu Muqdisho ka dhisaayo toban kun oo guri ayaa isna la filayaa inuu ku fulo waqti aad uga kooban kii hore.\nMuqdisho oo ah magaalo aan anaga oo dadkeedii ah dayacnay booqashadii Erdogan ee Bishii Agoosto ee 2011 waxay ka dheeftay Isbitaallo badan oo aad casri u ah, Iskuullo heerkoodu gaarsiisan yahay kuwa Turkiga, laamiyadii oo badankoodii dhismay, ganacsigii oo aad u bulaalay, Garoonkii diyaaradaha oo la casriyeeyey, Dakaddii oo ay ku socoto dib u hagaajin, masaakiintii dhammaaneysay oo gargaar heshay iyo ummadda Soomaaliyeed oo markii ugu horreysay muddo 20 sano ka badan heshay qaran u gargaara oo aan gummaadkeeda ka qeyb qaadaneyn, intaas oo isku duuban iyo kuwo badan oo aan la soo koobi karin ayuu Erdogan Soomaaliya ka fuliyey, dadka Soomaaliyeedna way uga abaal hayaan illaa hadda.\nUgu dambeyntii, Haddii la qalli lahaa wadnaha qof walba oo Soomaali ah maanta, waxaa hubanti ah xinjirta wadnaha bartankiisa kulaashaa iyo xididdada cad cad ee dhiigga qaada isku darkooda uu ka sameysmi lahaa Calanka dalka Turkiga, halka qanjirada kale ee soo harayna ay u qaabeysmi lahaayeen magaca halyey Erdogan.\nWaxaanse ku soo gabagabeynayaa jalleecideydan in booqashadii taariikhiga aheyd ee madaxweyne Erdogan ay aheyd mid huwan Hiil-Qaran laguna soo dhoweeyey hilow walaalnimo.\nWixii dhaliil ama fikir ah ku soo hagaaji Abukar.albadri@gmail.com\nMudaneyaasha Baarlamaanka oo maanta kulan ku leh magaalada Muqdisho\nSarakiisha ciidamada oo kulan ammaanka ku saabsan la qaatay dadka Shabeelaha Hoose-DHAGEYSO


Digniin iyo Waano: ku socota dadka Reer Somaliland, ee calanka tawhiidku ku qoran yahay u isticmaala si aan munaasab ahayn xiliga 18th of May: | Salaan Media\nDigniin iyo Waano: ku socota dadka Reer Somaliland, ee calanka tawhiidku ku qoran yahay u isticmaala si aan munaasab ahayn xiliga 18th of May:\nCalanka Sopmaliland waxaa badiyaaba isticmaala dumarka Reer Somaliland, iyagoo ka dhigta duruuc , foodado, masaro iyo weliba waxyaabo kale oo aay gacmaha iyo dhegaha ku xidhaan . Hadaba dhibaatadu maaha gasashada calanka, ee waa sida loo isticmaalo iyo meesha uu munaasab ku yahay calanku. Calanka aan tawhiidka lahayn sidii la doono ayaa loo isticmaali karaa, madaama uu maro yahay, inkastoo xitaa marka aanu tawhidka lahayn lagaaga baahan yahay inaad qiimayso calankaaga.\nHadaba waa maxay waxyaabaha aan uga digayno ama ka waaninayno inaanay samayn dadka calanka u qaata xafladaha lagu maamuusayo sanadguurada Somaliland. Waa ta horee waa in rag iyo dumarba laga taxadiraa inay u qaataan calanka Tawhiidku ku qoran yahay meelo laga heesayo amaba qofka sitaa uu ku ciyaarayo heeso iyo wixii la mid ah, amaba isagoon qofku ogeyn uu suuliga la galo. Waxa kale o oo aan haboonayn in gabadh dumar ah oo aan saani u asturnayn aay xidhato calanka tawhidku ku qoran yahay. Ta ugu darani waxa weeye qof sakhraansan oo calanka tawhidka xidhan, isagoo u laalaadinaya meeshu doono. Waxaaba dhici karta in la sameeyo waxyaabo kaba sii daran arimaha aan soo sheegay, sida dhalinyaro u madadaalanaya si aan habooneyn iyagoo xidhan calanka tawxiidku ku qoran yahay.\nSidoodaba dadku aad uguma fiirsadaan waxyaabaha caadada iska noqotay ee aan xoog looga fekerin, sida metalan Kitaabka Qur’anka ah oo dusha laga saaro TViiga aay ka soconayaan waxyaabo khabiis ahi. Calanka tawhidku ku qoran yahay laguma laha ha qaadan, laakiin waxaa fiican in meel ku haboon la sudho amaba loo isticmaalo, sida gurigaaga amaba xafiiskaaga.\nCalaa ayul xaal, calanka tawhidku ku qoran yahay waa in karaamadiisa iyo sharaftiisa la ilaaliyo. Waayo macnaha tawhidku waa waxa keliya ee qofku uu kaga duwan yahay qofka gaalka ah ee aan ilaahay rumaysnayn, markaa hadaad adigu rumaysantahay Lailaaha ilalaahu mohamadow rasuulullah, dee markaa waa inaad ku camal fashaa waxa aay koobayso kelmadahaasi, oo runtii aan aad u fara badnayn laakiin koobaya macne aad u balaadhan oo u baahan in la fasilo maalin iska dhan.\nHadaba maxaa xal ah, madaama aynu u badanahay dad ka qayb gelaya xaflada Somaliland, ee 18th of May, inagu soo foodleh; waa mida horee waa in dadka xafladaha tagaa aanay isticmaalin calanka tawhidku ku qoran yahay marnaba. Laakiin waxa la samayn karaa laba arimood; waa mida horee waa inaan calanka tawhidku ku qoran yahay aan loo qaadan xafaladaha dabaaldegyada Somaliland, laakiin hadaad calan qaadanaysid madaama aay muhiim tahay in calankaaga aad ku faantid, khaasatan xiligii aynu xoriyada qaadanay, waxaa hagaagsan in dhalinyaradu qaadato calan aan tawhiidku ku qornayn. Waayo waxaad ka badbaadaysaa macsiyada kuu keenaysa inaad caasidid ‘kelimatul tawhid’’, iyo weliba xaflada lafteeda oo aan meelnaba ka soo gelin diinta islaamka.\nWeligiin xaqa iyo baadilka waa inaad kala saartaan, oo xitaa markaad qaladka ku jirtaan aanad ku adkaysan in waxaad samaynaysaa aay sax yihiin.\nKuwa sameeya amaba soo tola calanka Somalilandna waxaan odhan lahaa, calan aan tawhiidku ku qornayn dadka u sameeya, oo ha la yareeyo calanka tawhidku ku qoran yahay ee la soo daabacayo iyo shay kasta oo diinta islaamku ku taalo.


Karan Johar Oo Weerar Ku Qaaday Kangana Gaba Gabadii Barnaamijkiisii Koffee With Karan Season 5 - Hablaha Media Network\nKaran Johar Oo Weerar Ku Qaaday Kangana Gaba Gabadii Barnaamijkiisii Koffee With Karan Season 5\nHMN:- Filim sameeye Karan Johar iyo atirishada caanka ah Kangana Ranaut dagaal xoogan ayaa ka dhex qarxay dhawaan madaama Kangana ay Karan ku eedeesay inuu yahay shaqsi si qaraabonimo ah jilaayaasha Bollywood-ka ugu kala eexdo.\nKaran Johar isagana wuxuu ugu jawaab celiyay inay tahay Kangana qof dadka oo dhan xag xagato sidoo kalena hadii ay dhibane tahay Bollywood-ka isaga baxdo madaama dhibkeeda ay qof walbo dusha kaga tuureyso!\nKangana wey usoo jawaab celisay waxayna Karan ku tilmaantay midka ugu liito kuwa ragga ah ee Bollywood-ka ku jiraan sidoo kalena uu dumarka u kala eexd, uuna yahay shaqsi nacas ah oo aan waligiis nolosha halgan u galay sidoo kalena aan lagu tilmaami karin mid wanaagsan dadkana u kala eexdo.\nHadaba Karan Johar oo xalay soo gaba gabeeyay barnaamijkiisii Koffee With Karan Season 5 ayaa weerar ku qaaday Kangana dagaal cusubna dib u bilaabay.\nMarkii la bixiyay abaal marinada kala duwan ee Koffee With Karan Season 5 oo ay jilaayaal kala duwan ku guuleestaan Karan wuxuu yiri “Xitaa ardeyda Varun, Alia iyo Siddharth bandhig wacan kama sameynin show-geygii, sidaa darteed sidee la iigu tilmaami karaa mid qaraabo ahaan dadka ugu kala eexdo marba caruurtii aan soo saaray hadii aysan caawo helin biladaha ugu badan!”\n“Alia caawo bilad ah kuma guuleesanin, Siddharth sidoo kale isagana gudiga bilad ma siinin, halka Varun uu hal bilad ku guuleestay, sidaa darteed waxaan ahay qof cadaalada ku shaqeeyo”\n“Waxaan la hadlaa kuwa aan waxba maqlin ee meel cidlo ah igala dagaalsan iguna xagliyaan inaan qaraabonimo dadka ugu kala eexdo!!!!”\nTolow Kangana Ranaut maxay ugu soo jawaab celin doontaa Karan Johar madaama si toos ah gaba gabadii barnaamijkii Koffee With Karan Season 5 xidigtaan hilfaha loogu qaaday…….


Rooble oo ka tacsiyeeyay geerida ku timid Agaasimihii Radio Muqdisho | HalQaran.com\nHome Wararka Maanta Rooble oo ka tacsiyeeyay geerida ku timid Agaasimihii Radio Muqdisho\nRooble oo ka tacsiyeeyay geerida ku timid Agaasimihii Radio Muqdisho\nmuqdisho(Halqaran.com) –Wasiirka wasaaradda warfaafinta Xukuumadda Federaalka Soomaaliya Cismaan Obokor Dubbe ayaa ka tacsiyeeyay Geeridi ku timid alle ha unaxariistee Agaasimihii Radio Muqdisho Cabdicasiis Maxamuud Guuleed oo xalay u geeriyooday Qarax lagu weeraray Gaari uu saarnaa.\n“ Waxaa wasaaradda warfaafinta la soo gudboonaatay geeri naxdin badan waxaa qarax ay soo maleegeen cadowga lagu dilay Agaasimihii Radio Muqdisho Cabdicasiis Maxamuud Guuleed, waxaa sidoo kale dhaawac ah ah agaasimaha TV-ga Qaranka, waa geeri naxdin iyo dhaawac naxdin leh,”a yuu yiri Wasiir Dubbe.\nSidoo kale, Wasiirka warfaafinta Xukuumadda Soomaaliya ayaa tacsi u diray, qoyska, asxaabta iyo dhammaan bahda saxaafadda uu ka baxay Cabdicasiis Afrika oo dowr muhiim ka soo qaatay nabada iyo horumarka dalka.\nAlle ha u naxariistoo Cabdicasiis wuxuu ahaa saxafi howlkar ah iyo halyey qaran oo dalkiisa, dadkiisa iyo diintiisaba ugu soo shaqeeyay si geesinimo iyo hagar la’aan ah.\nNaxariistii janno Allaha ugu deeqo annagana samir iyo Iimaan Allaha naga siiyo.


Mustaqbal Ballaaran oo loogu talagalay Dalxiiska Seychelles ayaa dib loo cusbooneysiiyay maanta oo dib loo bilaabay September 1\nBogga ugu weyn » Maqaallada Wararkii Ugu Dambeeyay » Jebinta Wararka Caalamka » Wararka Seychelles » Mustaqbal Ballaaran oo loogu talagalay Dalxiiska Seychelles ayaa dib loo cusbooneysiiyay maanta oo dib loo bilaabay September 1\nGuddiga Dalxiiska Afrika • Jebinta Wararka Safarka • Wararka Dowladda • News • Dadka • Ammaanka • Wararka Seychelles • Dalxiiska • Hadalka Dalxiiska • Cusbooneysiinta Socdaalka Safarka • Sirta Safarka • Warka Safarka Safarka • Daalacanayo Hadda • Wararka kala duwan\nWaaxda Dalxiiska ee Seychelles: Hoggaanka ayaa lagu dhawaaqay\nMustaqbalka Dalxiiska Seychelles ayaa maanta la dejiyay qaab cusub iyo ballamo. Seychelles waxay aqoonsatay muhiimada ay leedahay socdaalkeeda iyo dalxiiskeeda, wadankuna waa midaysan yahay.\nDalxiiska Seychelles wuxuu ku jiraa isbedelo waaweyn laga bilaabo Sebtember 1.\nMaamulaha STB Sherin Francis ayaa loo dallacsiiyay xoghayaha guud ee waaxda cusub ee Dalxiiska Jamhuuriyadda Seychelles.\nWasiirka Arrimaha Dibadda iyo Dalxiiska ayaa isku daraya kheyraadka si kor loogu qaado, loo hoggaamiyo, loona nidaamiyo dalxiiska Seychelles si wax ku ool ah.\nWasiirka Arimaha Dibadda iyo Dalxiiska ee Seychelles, Mudane. Sylvestre Radegonde, ayaa ku dhawaaqday qaabdhismeedka cusub iyo ballamaha muhiimka ah ee Waaxda Dalxiiska kulan shaqaale oo si caadi ah loo qabtay Jimcihii, Juun 25, 2021, oo ka socday Botanical House.\nTani waxay daba socotaa Oggolaanshaha Madaxweynaha Jamhuuriyadda Jimcihii, Juun 25, 2021 ee ka noqoshada Sharciga Guddiga Dalxiiska Seychelles ee 2005, oo ay ansixiyeen Golaha Qaranka Talaadadii, Juun 22, 2021.\nWaaxda cusub, oo hoos timaadda aragtida Wasiirka Arrimaha Dibadda iyo Dalxiiska, waxay isku milmeysaa shaqooyinka, shaqaalaha, ilaha, iyo hantida Waaxdii hore ee Dalxiiska oo diiradda saareysay sharciyeynta iyo arrimaha siyaasadda, iyo hay'adda madaxbannaan ee suuq geynta. Guddiga Dalxiiska Seychelles (STB), si loo keeno waxtarka iyo is dhexgalka howlaha si loo hubiyo natiijooyin wanaagsan oo leh ilaha yar.\nWasiirka ayaa u xaqiijiyay 121-ka shaqaale ee Guddiga Dalxiis ee Jasiiradda Seychelles iyo Waaxda Dalxiiska ee ku soo biirtay kulanka oo ka kala yimid Botanical House, Praslin, La Digue, iyo dibedda oo aan midkoodna laga yeeli doonin dib-u-habeynta darteed, iyo weliba, shaqaalaha STB ee u soo guuraya Waaxda ayaa sii haysan doona muddadooda adeeg iyo fasaxa ururay oo, intii suurtogal ah, sii haysan doonta baakidhkooda gunnada.\nQaab dhismeedka cusub, waaxda waxaa madax ka noqon doonta Xoghayaha cusub ee loo magacaabay, Mrs. Sherin Francis. Mrs. Francis waxay soo noqotay Madaxa Fulinta ee STB ilaa 2013 waxayna bedeshay PS Ms. Anne Lafortune.\nPS Francis oo ka hadlaysa magacaabisteeda waxay tidhi: “Dalku wuxuu marayaa mid ka mid ah waqtiyadiisii ugu adkaa, waxaana muhiim ah inaan bilowga hore diirada saarno ahmiyadaha ugu waaweyn. In si hufan looga faa'iideysto kheyraadkeenna ayaa muhiim u ah geeddi-socodkaas si aan ugu guuleysanno ujeeddooyinkeenna. Xaqiiqdii waxaan rajaynayaa caqabadda, waxaanan ku tiirsannahay taageerada shaqaalaheenna iyo, ugu yaraan, la-hawlgalayaashayada kala duwan ee hawsha. ”\nXoghayaha Guud waxaa taageeri doona afar cutub oo muhiim ah oo ay hogaaminayaan xirfadlayaal dalxiis oo khibrad u leh aqoonta warshadaha. Tan waxaa ku jiri doona Xoghayn, mas'uul ka ah PR iyo Isgaarsiinta, iyo sidoo kale doorka Iskaashiga Caalamiga ee Waaxda.\nMs. Jenifer Sinon, Ku-xigeenka Madaxa Fulinta ee STB illaa Nofeembar 2016, iyo ka hor, Agaasimaha Fulinta ee Isbitaalka iyo Dalxiiska Seychelles, waxaa loo magacaabay Agaasimaha Guud, Shaqaalaha iyo Qaybta Maamulka.\nMrs. Bernadette Willemin, oo u shaqeynaysay Agaasime Gobol ee STB oo xarunteedu tahay magaalada Paris 11-kii sano ee la soo dhaafay, ayaa madax ka noqon doonta Qaybta Suuqgeynta Goobaha. Waxay caan ku tahay oo ay ixtiraamtaa aqoonyahanada warshadaha dalxiiska iyo dalxiiska ee gudaha iyo dibada, iyadoo leh suuq geyn xoog leh, hagitaan xog iyo hogaamin xiriir la leh, Mrs. Willemin, oo ku soo biirtay STB 1994, ayaa mas'uul ka noqon doonta wadista xayeysiinta iyo suuqgeynta dadaallada dhammaan suuqyada waaweyn, hubinta in Seychelles ay muuqato iyo baahida loo qabo safarka waddanka ay weli sarreyso.\nQeybta Qorsheynta iyo Hormarinta waxaa madax ka noqon doona khabiirka warshadaha Mr. Paul Lebon oo sanado badan ka shaqeynayay waaxda gaarka loo leeyahay. Maadaama uu yahay Agaasimaha Guud, Mr Lebon, oo keena wax soo saar aad loogu baahan yahay iyo sidoo kale aqoonta suuqa iyo cilaaqaadka doorka, wuxuu dusha kala socon doonaa qorshaynta iyo horumarinta meesha loo socdo, isagoo diiradda saari doona kala duwanaanta horumarinta wax soo saarka, siyaasadda, iyo heerarka, dejinta iyo sidoo kale Warshadaha Qorshaynta Shaqaalaha iyo horumarka.\nLabadaba Lebon iyo Mrs. Willemin labaduba waxay xilalkooda la wareegi doonaan Sebtember 1, 2021.\nIsbeddeladii ugu dambeeyay ee ka socda Golaha Dalxiiska Seychelles ayaa lagu dhawaaqay bishii Janaayo dhexdeeda dhibaatada COVID-19.\nLR - Mrs. Sherin Francis, Ms. Jenifer Sinon, Mr. Paul Lebon, Mrs. Bernadette Willemin\nCuthbert Ncube, Gudoomiyaha Guddiga Dalxiiska Afrika, iyo Juergen Steinmetz, Gudoomiyaha Shabakadda Dalxiiska Adduunka, waxay ka mid ahaayeen kuwii ugu horreeyay ee u hambalyeeya mustaqbalka Xog hayaha Guud ee Dalxiiska Seychelles, Sherin Francis. Steinmetz wuxuu yiri, "Dalxiiska Seychelles waxaa loo dajiyay mustaqbal ifaya oo uu hogaamiyo Sherin Francis."\nGoor sii horreysay maanta, Madaxweynaha Seychelles Wavel Ramkalawan wuxuu ku soo dhoweeyay Mr. Alain St Ange booqasho salaan ah oo uu saaka ugu tagay Aqalka Madaxtooyada. St. Ange waxay hadda haysaa xilka Madaxweynaha Golaha Dalxiiska Afrika.\nAlain St. Ange wuxuu la kulmay Madaxweynaha Seychelles HE Wavel Ramkalawan\nWasiirkii hore ee Dalxiiska, Duulista Hawada, Dekedaha, iyo Badda, Mr. .\nSt Ange wuxuu ka soo noqday Indonesia ka dib markii uu dhawaan u soo diray lataliye dalxiis oo ku yaal Jakarta. Markii uu ku soo laabtay Seychelles, Mr. St Ange wuxuu kaloo wada hadallo la yeeshay Wasiirka Arrimaha Dibadda iyo Dalxiiska, Mudane. Sylvestre Radegonde.\nKirsten Baete oo Nebraska ah ayaa ku guulaysatay Sands-cad ee Haweenka


Dowladda Farmaajo Iyo Caqabadaha Barnaamijka Heshiisyada Iskaashiga Cusub – Goobjoog News\nDowladda Soomaaliya waxaa ay isku diyaarisay shirka London, madaxweyne Maxamed Cabdullahi Farmaajo iyo madaxda maamul goboleedyada waxaa ay isku afgarteen in la qaato heshiisyada iskaashiga cusub ama waxa beesha caalamka u taqaano “A New Partnership Agreement”.\nQorshaha beesha caalamka ee “ Heshiisyada iskaashiga cusub”, waxaa ka horreeyay qorshe ay dowladda u dejisay 3da sano ee soo socota, waxaana muuqata in ugu dambeyn qorshaha dowladda federaalka ah laga yeelli doono sida ay rabto beesha caalamka, lana aamini doono ballan-qaadyada beenta ah ee beesha caalamka sidii dhacday New Deal 2013-kii.\nWaa Maxay Qorshaha Dowladda Ee Horumarinta Qaran (NDP):\nQorshahan waxaa soo diyaarisay wasaaradda qorsheynta qaranka ee dowladda federaalka ah, waxaana lagala tashtay maamul goboleedyada dalka, waana qorshe 3 sano ah oo ay sheegtay in looga guurayo New Deal-ka.\nAfarta dhinac ee qorshahan uu diirradda saarayo waxaa ka mid ah:-\nIn la yareeyo Saboolinimada\nIn la dayactiri kaabayaasha\nIn tayada hey’addaha la xoojiyo\nIn siyaasaddu ay noqoto mid lagu wadajiro\nQorshahan oo la sheegay in uu yahay midkii ugu horreeyay muddo 30 sano ayaa maalgelinstiisa waxaa laga rabaa dowladda federaalka ah iyo deeqaha laga filanayo beesha caalamka.\nQorshahaasi oo hindahiisa ay laheyd dowladdii Xasan Sheekh, waxaa dheer labo barnaamij oo ay ku soo suuq-galeen madaxweynaha Soomaaliya Maxamed Cabdullahi Farmaajo iyo Ra’isul Wasaare Xasan Khayre, oo mid weliba uu leeyahay waxaan wax badan ka qaban doonaa arrimaha amniga, dhaqaalaha, cadaaladda iyo arrimaha dibadda.\nShirkii Muqdisho Isniintii lagu soo gabagabeeyay waxaa qodobadiisa ka mid ahaa “Madaxdu waxa ay rajaynaysaa in beesha caalamku taageeraan go’aamada iyo qorsheyaasha ay dawladda Soomaaliya mudnaanta gaarka ah siinayso”, codsigaas sida loo xushmeeyo waxaa la sugaa shirka London.\nShirka London ka furmaya 11-ka May ee looga hadlayo arrimaha Soomaaliya, Ajendihiisu waxaa xoogga lagu saarayaa 3 arrin: Nabad-galyada, Siyaasadda iyo Horumarinta, kuwaas oo la fulin doono 4ta sano ee soo socota, waxaa sidoo kale si la mid ah shirkii Brussels 2013-kii la yaboohi doonaa lacag Balaayiin ah, taas oo ugu dambeyntii natiijadeeda noqon doonto wixii dhacay 2016-kii.\nCasharrada Laga Bartay New Deal:\nInta aan New Deal ama Hiigsiga 2016-ka midna la maqlin, waxaa dalka madaxweyne ka noqday Xasan Sheekh Maxamud, waxaa uu la yimid lixdan tiir: Xasilita dalka, Soo noolaynta dhaqaalaha dalka, Nabadaynta & dib u heshiisiinta, Soo noolaynta adeegyada Bulshada, Midnimada & Wadajirka ummadda Soomaaliyeed, Ilaalinta & abuurista xiriirrada caalamiga ah ee ku salaysan iskaashi & wadajir.\nSanad kadib doorashadii Xasan Sheekh, waxaa Muqdisho lagu qabtay shir loogu diyaar-garoobayo shir lagu waday in 16-ka September 2013-kii in lagu qabto Magaalaa Brussels ee dalka Biljimka.\nSeptember 02-06, 2013: Waxaa Muqdisho ka dhacay shir ay ka soo qeybgaleen dowladda, maamul goboleedyada iyo bulshada qeybaheeda kala duwan, Munaasabada xiritaanka shirweynaha qaran ayaa waxaa goobjoog ka ahaa madaxweynaha J.F Soomaaliya mudane Xasan S. Maxamuud, diblomaasiyiin iyo xubno ka mid ah labada gole.\nQodobadii asaasiga ahaa ee shirka kasoo baxay waxaa ka mid ahaa :-\nDib u eegista dastuurka dalka, dhameystirkiisa iyo hirgalintiisa\nNoocyada iyo hanaanka federaalka iyo habka loo qeeybsanayo awooda dalka iyo kheeyraadka dalka.\nDib u habbeynta hey’adaha dowlada, hufnaantooda iyo hagaajinta maamulka maaliyadda.\nQodobadaas markii lala tagay Brussels 16 September 2013, Beesha caalamka waxaa ay la soo baxday Ajende kale oo ka hadlaya: amniga, dib u habeynta garsoorka, maamulka maaliyadda iyo dib u soo kabashada dhaqaalaha Soomaaliya, waxaana meesha looga dhawaaqay “New Deal iyo Hiigsi cusub”.\nShirkaas waxaa Soomaaliya loogu yaboohay lacag dhan 1.8bn euros ($2.4bn; £1.5bn) , lacagtaasi oo inteeda badan loogu talogalay in lagu fuliyo mashaariic horumarineed sida caafimaadka, waxbarashada iyo kaabayaasha dowladeed sida dhismaha hey’adaha dowladda.\nLacagtii La Yaboohay Mala Bixiyey?!\nMarkii sedex bilood oo kaliya laga joogey shirkii Brussels waxaa soo baxay cabashooyin dhanka dowladda Federaalka ka imanayay oo ahaa in lacagtii lagu yaboohay aysan hal doolar xitaa kasoo gaarin dowladda.\nDhankiisa, u qeybsanaha horumarinta Midoowga Yurub Andris Piebalgs, wuxuuna sheegey in lacag badan ay ku bixiyeen qeybo badan oo Soomaaliya ka mid ah sida Puntland iyo Somaliland kuwaasi oo ku baxay dhanka waxbarashada, caafimaadka iyo waxbarashada, wuxuu intaasi ku daray in iyaga aysan lacag sii marinin dowladda Soomaaliya.\nIntaasi kadib, Dowladda Soomaaliya oo rajo beel ka muuqdo, waxa ay xoogga saartay dakhliga gudaha kasoo xarooda sida garoonka iyo dekeda iyo canshuuraha bariga, iyada oo la dhimmey dadaalkii badnaa ee arrimaha dibada lagu bixinayay.\nSidaasi oo ay tahay waxaa la qabtay shirar kala duwan oo dalka gudihiisa ka dhacay oo lagu sharaxayay waxa uu yahay Hiigsiga Cusub iyo sida lagu gaari karo, Shirarkaas ayaa ka kala dhacay Muqdishu iyo Garoowe, Baydaho, Kismaayo iyo meelo kale.\n19 Nofeember, 2014 : Waxaa furmey shirka dib u eegista Hiigsiga Cusub ee Copenhagen, shirkaasi waxaa hareeyay arrimo badan oo ay ka mid yihiin madaxweynaha iyo ra’isul wasaaraha oo isku dhegnaa, waxaa uu khilaaf ka taagnaa qeexidda sida loo isticmaalayo lacagtii $2.4 bilyan ee doolar ee lagu yaboohay, waxaa intaa dheeraa maamul goboleedyada sida Galmudug , Jubbaland iyo Puntland oo iyagu shaki ka qabay dowladda federaalka iyo sida ay usoo gaarayso lacagta la soo dhiibo.\nFebruary 6, 2015: Waxaa dalka laga dhisay Madal Qaran, kooxdan waxaa ay noqdeen hey’adda ugu weyn dalka, shirar badan oo ay Muqdisho iyo meelo kale ku qabteen waxaa ay dhiseen guddiyo iyo hey’ado dadban oo qabtay doorashadii dalka ka dhacday 2016-kii.\nHeshiisyada iskaashiga cusub, in shaki la geliyo waxaa keenaya casharridii laga bartay New Deal iyo sida uu u fashilmay, waayo 4 sano kadib lama arko barnaamijkaas wax lagu qabtay oo dhanka horumarka ah bulshada ah, dowladda madaxweyne Farmaajo waxaa heysata caqabadda ah: Ma Barnaamijkeeda qaran ayey ku socon doontaa mise barnaamijka ay soo waddo beesha caalamka?!!\nSawirro: Ra’iisul Wasaaraha Oo Kormeeray Qaar Kamid Ah Xarumaha Wasaaradaha\n12 Askari Oo Ku Dhimatay Diyaarad Kula Burburtay Waddanka Yeman


Xukuumadda oo lagu Ammaanay Bixinta Dhaqaalaha Doorashooyinka – Beegsonews-Wararka maanta\nHome WARARKA MAANTA Xukuumadda oo lagu Ammaanay Bixinta Dhaqaalaha Doorashooyinka\nQore: Maxamuud Walaaleeye\nHargeysa:-Saaxiibada caalamiga ah ee taageera geedi socodka dimuqraadiyadda Somaliland ayaa soo dhaweyey iclaaminta maalinta la qaban doono doorashooyinka baarlamaanka iyo goleyaasha deegaanka.\nQoraal shalay ka soo baxay safaaradda Ingiriiska, oo ay ku asaxeexnaayeen dublamaasiyiinta dalalka Denmark, Finland, France, Germany, Ireland, Italy, Netherlands, Norway, Sweden, Switzerland, Midowga Yurub iyo Maraykanka, ayaa lagu sheegay in doorashooyinku fursad weyn u yihiin in Somaliland dib u xaqiijiso geeddi-socodka dimuqraadiyadda.\n“Waxaan ku bogaadineynaa Komishanka Doorashooyinka Qaranka iyo saddexda xisbi siyaasadeed sida ay ugu guuleysteen dhammaystirka hannaanka diiwaangelinta cod-bixiyaha oo hufan.\nSaaxiibadda caalamiga ah ee taageera Somaliland ayaa ammaanay hannaanka dhallinyaradu uga qeybqaadatay diiwaangelinta.\n“Waxaannu u kuur-galnay isla markaana soo dhaweynay tiro badan oo dhallinyaro wiilal iyo gabdho isugu jira oo daafaha Somaliland isaga diiwaangeliyay inay codeeyaan markii ugu horreysay.\nWaxaan ku dhiirrigelinaynaa dawladda iyo xisbiyada siyaasadeed inay sii wadaan hubinta in musharrixiinta heerarka kala duwan oo keliya aan lahayn astaamo shaqsiyadeed oo ay ku fuliyaan doorka looga baahan yahay ee ay sidoo kale runtii matalayaan kala duwanaanshaha gudaha ee Somaliland.\nWaxaan soo dhoweyneynaa ballanqaadkii 3-da Sebtember 2020 ee ay kala saxiixdeen saddexda xisbi siyaasadeed si wad jir ah “usoo magacaabaan 18 haween ah oo musharrixiin ah” iyo “saddex murashax oo ka socda beelaha laga tirada badan yahay” doorashooyinka baarlamaanka.\nQoraalka ayaa lagu sheegay inay sugayaan heshiisyo xukuumada iyo xisbiyadu gaadhi doonaan,\n“Waxaan sugeynaa heshiiska Xeerarka anshaxa doorashada ee xisbiyada iyo warbaahinta. Waxaan rejayneynaa in labada heshiisba ay ka turjumaan muhiimada daahfurnaanta ee magacaabista musharraxiinta, goob loo siman yahay oo loogu talagalay ololeynta, ka hortagga cabsigelinta ama dhibaataynta, oo ay ku jiraan badbaadada haweenka musharrixiinta ah.\nWaxaan weli naga go’an inaan la shaqeyno Somaliland si aan u taageerno qabashada doorashooyin hufan oo amni leh. Waxaan ku bogaadinaynaa dawladda Somaliland inay bixiso inta badan dhaqaalaha ku baxa doorashooyinkaas.\nBeesha caalamku waxay siisay Komishanka Doorashooyinka taageero dhaqaale oo ku saabsan wajiga diiwaangelinta codbixiyeyaasha. waxaan rejayneynaa inaan bixinno taageero dheeri ah oo maaliyadeed iyo mid macnawi ah heerarka hadhay ee howlaha doorashada.\nPrevious articleSpiegel :Somaliland Waa Mucjisada Geeska Afrika”\nNext articleKa Hor inta Aanad Shaqo Xaraysan Maxaad U Baahan Tahay?\nMaxaa ka soo Baxay Kalfadhigii saaka ee Golaha Guurtidda?\nMareykanka Oo War Kasoo Saaray Duqeyn Ka Dhacday Buuraha Golis


DHAGEYSO:Wakiillada Soomaaliland oo sharci cusub ansixiyay | Star FM\nHome Wararka Soomaaliya DHAGEYSO:Wakiillada Soomaaliland oo sharci cusub ansixiyay\nDHAGEYSO:Wakiillada Soomaaliland oo sharci cusub ansixiyay\nMagaalada Hargeysa waxaa Maanta oo Talaado ah kulan ku yeeshay Xildhibaannada Golaha Wakiilada Somaliland, waxayna kulankoodaas ku ansixiyeen Xeer ay u soo gudbiyeen 16 kamid ah Xubnaha Golaha Wakiilada Soomaaliland.\nKulanka oo uu shir guddoominayay Guddoomiyaha Golaha Wakiilada Somaliland ayaa waxaa goobjoog ka ahaa 60 mudane, waxaana Goluhu ansixiyeen xeerka shaqaalaha Dawlada iyo xeerka sahaminta Shidaalka.\nXeerarkaan oo cod gacan taag ah lagu ansixiyey ayaa waxa u codeeyey 58 xildhibaan, waxaa diiday 1 xildhibaan, sidoo kale waxaa ka aamusay 1 xildhibaan, sida uu ku dhawaaqay Guddoomiyaha Golaha Wakiilada Somaliland.\nXubnaha Golaha Wakiilada Somaliland ayaa maalmaha soo socda waxaay yeelan doonaan kulamo isdaba joog ah, waxaana horyaalla xeerar dhowr ah, kuwaasoo laga doonayo inay meel mariyaan.\nDhanka kale wasiirka awqaafta iyo arimaha diinta Soomaaliland sh khaliil cabdillaahi Axmed oo wax laga waydiiyay xariga Samefale wariye C/maalik Sh Muse Coldoon oo dhawaan Soomaalialdn xidhay sidoo kalena la sheegay in maxkamada la soo taagayo ayaa beeniyay in waxyaabo diinta islaamk ka hor imaanaya lagu faafinayo Soomaaliland isagoona ku eedeeyay wariye C/maalik in arinta uu ka hadlay ay ka dhalatay dhibaato xitaa dhan qabiil gaadhay.\nWasiirka awqaafta Soomaaliland ayaa sheegay in dastuurka Soomaaliland qorayo inaan diin aan tan islaamka ahayn laga oggolayn Soomaaliland Madaxweynaha,wasiiradiis iyo guud ahaan umaddana ay waajib ku tahay ilaalinta diinta islaamka.\nPrevious articleMadaxweynaha Hirshabeelle oo la filayo inuu ku dhawaaqo liiska musharraxiinta aqalka sare


Calanka maamulka lixda gobal oo lagu daah rogay magaalada Baydhaba - Caasimada Online\nHome Warar Calanka maamulka lixda gobal oo lagu daah rogay magaalada Baydhaba\nCalanka maamulka lixda gobal oo lagu daah rogay magaalada Baydhaba\nBaydhabo (Caasimada Online) Magaalada Baydhabo ee xarunta gobalka Baay, waxaa maanta oo Isniin ah ka dhacday xaflad lagu soo bandhigayay calanka uu yeelanayo maamul loo sameenaay lix gobal oo ku yaalla koonfur galbeedka dalka.\nCabdulaahi Maxamed Idiris Lasta,oo ka mid ah howlwadeenada shirka Baydhabo ayaa VOA u sheegay in maanta la soo bandhigay calan uu yeelanaayo maamulka cusub ee loo sameenaayo gobalada Baay, Bakool, Shabeellaha Hoose, Jubbooyinka iyo Gedo.\nMar uu sharraxaad ka bixiyay nooca calanka uu yahay.\nWuxuu yiri “Calanku wuxuu ka kooban yahay seddax Kallar oo kala ah Buluug, Guduud iyo Cagaar, Buluuga waxa ay muujineysaa nabad, Guduudku wuu ka turjumayaa in aanu nahay dad xoolaha iyo beeraha ku fiican cagaarka wuxuu ka turjumayaa nabadda iyo barwaaqada, waxaa kaloo ku jira lix xidig oo ah lix gobal” ayuu yiri Lasta.\nSarkaalkan ayaa sheegay in maalintii shaley ay hirgaliyeen dastuurka uu ku shaqeenaayo maamulka lixda gobal kaasoo ka kooban 114 qoddob.\nMar la weydiiyay shir kale oo ka furmay Baydhabo oo looga arrinsanaayo maamul seddax gobal?\nWuxuu beeniyay in wax shir ah uu ka furmay magaalada Baydhabo, mana jirto ayuu yiri shir ka furmay Baydhabo.\nShirka Baydhabo ee loo sameenaayo lixda gobal waa loo wada dhan yahay ayuu yiri.


Khubaro soo Bandhigay Waxyaabo Rummaanku Dawo Ka Yahay | Berberatoday.com\nKhubaro soo Bandhigay Waxyaabo Rummaanku Dawo Ka Yahay\nHargeysa(Berberatoday.com)-Saynisyahanno u dhashay dalka Switzerland ee qaaradda Yurub, ayaa sheegay in khudaarta Rummaanka ay ka heleen dawo cusub oo faa’iido u ah muruqyada, iyagoo sheegay inuu xoojiyo, isla markanaa hayo awoodda muruqyada.\nSida khubaradusheegeen geedkan oo caan ka ah dalalka Bariga Dhexe waxa midhaha rummaanku faa’iido badan u leeyahay caafimaadka bani’aadamka, iyagoo ku tijaabiyey dirxi iyo jiir, isla markaana ay ka heleen wax cajibi ah oo keenay in xayayaankan iyo jiirkuba awood cusub oo aad moodo mid hadda ay la dhasheen ka soo muuqatay.\nWaxa kaloo ay saynisyahannadu xuseen in rummaanku yareeyo coodh-coodhka da’du ka soo saarto jidhka, qofka waayeelka ahna uu noqdo mid awoodda dhallinyarada yeesha, taasina ay u saamaxdo inuu noqdo qof madaxbannaan oo shaqaysan kara.\n“Waxa aan aaminsanahay in cilmi-baadhistani tahay arrin cusub oo dad caafimaad darradu keento dawo ka noqon karta,” ayey yidhaahdeen dhakhaatiirtu.\nKhubaradan waxa ay sheegeen in rummaanku uu awood dib-u-cusboonaysiin ah siiyo unugyada jidhka, gaar ahaan qaybta Mitojandariya (Mitochondria) oo inta badan masuul ka ah gabawga, balse geedkani hoos u dhigo, kana hortago in aanay muruqyada iyo awoodda qofka daciifin.\nInkastoo Alle go’aamiyo gabawga iyo cimri-dherarka, haddana waxa ay khubaradu ku doodeen in rumaanku qofka ka dhigayo qof da’yar oo awood badan, tijaabadoodana ay uga soo baxday faa’iidada ah in muruqyada iyo awoodda qofka uu u fiican yahay, waxayna ku doodeen oo kale in geedkii jannada lagaga soo saaray Nebi Aadem (NNKHA) uu yahay rummaanka oo lagu tilmaamay inuu yahay khudrada ugu da’da weyn caalamka.\n“Waa walax aad u dhex-dhexaada oo faa’iido iyo saamayn awood badan ba qofka caafimaadkiisa ku yeelan karta,” ayuu yidhi Patrick Aebishcer oo ka mid ah khubarada daraasaddan sameeyey.\nSidoo kale, John Auwerz oo ka mid ah saynisyahannada arrintan baadhay, ayaa sheegay in geedka rummaanka ay ku jirto nafaqo aad u badan oo aan laga heli karin dawooyinka kale oo dhan.


Ruushka oo gantaalada lidka Diyaaradaha ku rakibtay Saldhigyadooda Syria | Baydhabo Online\nXilli ay sii xumaaneyso xiisada ka dhex taagan Mareykanka iyo Ruushka ee la xariira dagaalka ka socda wadanka Siiriya ayey Militariga Ruushka bilaabeen in gantaalada lidka diyaaradaha ee S300 ku rakibtaan Saldhigyadooda Siiriya.\nWaxaa burburay wadahadalkii tooska ahaa ee u dhaxeeyey Mareykanka iyo Ruushka oo doonayey inay xal u helaan dagaalada ka socda wadanka Siiriya.\nMareykanka ayaa todobaadkii lasoo dhaafay duqeeyey xarumo ay leeyihiin ciidamada Dowlada Bashar Al Assad ee taagerada ka hela Ruushka.\nRuushka ayaa dhankiisa dar dar geliyey duqeynta uu ku wado magaalada Xalab (Aleppo) oo ay inta badan gacanta ku hayaan xoogaga Mucaaridka, khasaaraha duqeyntaasi ayaa sii kordheysa iyadoona gebi ahaan la burburiyey isbitaaladii ku yaalay magaaladaasi.\nXukuumada Washington ayaa hada wada daraasad ay wax uga bedaleyso qorshaheeda Siiriya, iyadoo la sheegay in todobaadkan ay Sarakiisha Militariga Maraykanka u gudbin doonaan Taladooda Madaxweyne Barack Obama.\nKhubarada siyaasada falanqeeya ayaa dagaalka Siiriya ku tilmaamay mid mustaqbalka keeni kara isku dhac militari oo dhexmara quwadaha dunnida ka jira sida Maraykanka, Ruushka iyo xulafooyinka ay kala wataan oo iyagu kala taageeraya dhinacyada ku dagaalamaya dalka Siiriya.


Guddoomiye kuxigeenka 2-aad ee Golaha Shacabka Baarlamaanka Soomaaliya Mahad Cabdalla Cawad ayaa si kulul uga hadlay dagaal beeleedyada kasoo cusboonaaday qeybo ka mid ah Gobolka Mudug. Guddoomiye Cawad oo wabaahinta ku hadlay Magaalada Muqdisho ayaa waxaa uu sheegay in wax laga xumado ay tahay dagaal beeleedka kasoo cusboonaaday deegaano hoostaga degmada Af-barwaaqo ee Gobolka Mudug, kaasi oo sababay Khasaaro isugu jira dhimasho iyo dhaawac. Sidoo kale Guddoomiye Cawad ayaa Guddiga nabadeynta Mudug iyo Ciidanka Xasilinta dowladda ee halkaas ku sugan ugu baaqay inay ku baxaan Codaalada Af-barwaaqo, isla markaana si deg deg u joojiyan dagaalka dhiiga uu ku daatay. AKHRISO Sawirro:-Qoys deganaa Hargeysa oo Guriga kusoo dumay iyo Khasaaro ka dhashay Dec 8, 2019 Ciidanka Dowladda iyo Al-shabaab oo ku dagaalamay Shabeellaha Hoose Dec 8, 2019 Dhageyso;- Warka Subaxnimo Ee Radio Dalsan Dec 8, 2019 Isaga oo sii hadlaayay ayuu tilmaamay in tallaabo adeg laga qaadi doono dadka sii hurinaya dagaalka kasoo cusboonaaday Gobolka Mudug, wuxuuna Carabka ku dhuftay in dagaalka uu saameyn ku yeeshay dadka deegaanka ku dhaqan halkaas. Ugu dambeyntii Guddoomiye kuxigeenka 2-aad ee Golaha Shacabka ayaa Xildhibaano ka tirsan labada Aqal ee dalka iyo Wasaaradda Arrimaha Gudaha ugu baaqay inay qeyb ka noqdaan xalinta dagaal beeleedyda soo cusboonaaday. Si kastaba dagaalkii ka dhacay deegaano hoostaga degmada Af-barwaaqo ee Gobolka Mudug ayaa waxaa ku dhintay in ka badan 10 ruux, halka ay ku dhaawacmeen tirro kale, kuwaasi oo u badan dhinacyadii dagaalamay. -News and information about Somalia\nHome Warkii Guddoomiye kuxigeenka 2-aad ee Golaha Shacabka Baarlamaanka Soomaaliya Mahad Cabdalla Cawad ayaa...\nGuddoomiye kuxigeenka 2-aad ee Golaha Shacabka Baarlamaanka Soomaaliya Mahad Cabdalla Cawad ayaa si kulul uga hadlay dagaal beeleedyada kasoo cusboonaaday qeybo ka mid ah Gobolka Mudug. Guddoomiye Cawad oo wabaahinta ku hadlay Magaalada Muqdisho ayaa waxaa uu sheegay in wax laga xumado ay tahay dagaal beeleedka kasoo cusboonaaday deegaano hoostaga degmada Af-barwaaqo ee Gobolka Mudug, kaasi oo sababay Khasaaro isugu jira dhimasho iyo dhaawac. Sidoo kale Guddoomiye Cawad ayaa Guddiga nabadeynta Mudug iyo Ciidanka Xasilinta dowladda ee halkaas ku sugan ugu baaqay inay ku baxaan Codaalada Af-barwaaqo, isla markaana si deg deg u joojiyan dagaalka dhiiga uu ku daatay. AKHRISO Sawirro:-Qoys deganaa Hargeysa oo Guriga kusoo dumay iyo Khasaaro ka dhashay Dec 8, 2019 Ciidanka Dowladda iyo Al-shabaab oo ku dagaalamay Shabeellaha Hoose Dec 8, 2019 Dhageyso;- Warka Subaxnimo Ee Radio Dalsan Dec 8, 2019 Isaga oo sii hadlaayay ayuu tilmaamay in tallaabo adeg laga qaadi doono dadka sii hurinaya dagaalka kasoo cusboonaaday Gobolka Mudug, wuxuuna Carabka ku dhuftay in dagaalka uu saameyn ku yeeshay dadka deegaanka ku dhaqan halkaas. Ugu dambeyntii Guddoomiye kuxigeenka 2-aad ee Golaha Shacabka ayaa Xildhibaano ka tirsan labada Aqal ee dalka iyo Wasaaradda Arrimaha Gudaha ugu baaqay inay qeyb ka noqdaan xalinta dagaal beeleedyda soo cusboonaaday. Si kastaba dagaalkii ka dhacay deegaano hoostaga degmada Af-barwaaqo ee Gobolka Mudug ayaa waxaa ku dhintay in ka badan 10 ruux, halka ay ku dhaawacmeen tirro kale, kuwaasi oo u badan dhinacyadii dagaalamay.\nGuddoomiye kuxigeenka 2-aad ee Golaha Shacabka Baarlamaanka Soomaaliya Mahad Cabdalla Cawad ayaa si kulul uga hadlay dagaal beeleedyada kasoo cusboonaaday qeybo ka mid ah Gobolka Mudug.\nGuddoomiye Cawad oo wabaahinta ku hadlay Magaalada Muqdisho ayaa waxaa uu sheegay in wax laga xumado ay tahay dagaal beeleedka kasoo cusboonaaday deegaano hoostaga degmada Af-barwaaqo ee Gobolka Mudug, kaasi oo sababay Khasaaro isugu jira dhimasho iyo dhaawac.\nSidoo kale Guddoomiye Cawad ayaa Guddiga nabadeynta Mudug iyo Ciidanka Xasilinta dowladda ee halkaas ku sugan ugu baaqay inay ku baxaan Codaalada Af-barwaaqo, isla markaana si deg deg u joojiyan dagaalka dhiiga uu ku daatay.\nIsaga oo sii hadlaayay ayuu tilmaamay in tallaabo adeg laga qaadi doono dadka sii hurinaya dagaalka kasoo cusboonaaday Gobolka Mudug, wuxuuna Carabka ku dhuftay in dagaalka uu saameyn ku yeeshay dadka deegaanka ku dhaqan halkaas.\nUgu dambeyntii Guddoomiye kuxigeenka 2-aad ee Golaha Shacabka ayaa Xildhibaano ka tirsan labada Aqal ee dalka iyo Wasaaradda Arrimaha Gudaha ugu baaqay inay qeyb ka noqdaan xalinta dagaal beeleedyda soo cusboonaaday.\nSi kastaba dagaalkii ka dhacay deegaano hoostaga degmada Af-barwaaqo ee Gobolka Mudug ayaa waxaa ku dhintay in ka badan 10 ruux, halka ay ku dhaawacmeen tirro kale, kuwaasi oo u badan dhinacyadii dagaalamay.\nPrevious articleDowladda Federaalka oo lagu eedeeyey inay yagleeleyso maamul cusub\nNext articleCiidanka Dowladda Iyo Al-Shabaab Oo Ku Dagaalamay Shabeellaha Hoose\nXOG: Beesha Habargidir oo qarka u saaran iney ka baxdo Heshiiska...


Raad Raac News Online – Madaxwayne Faroole iyo shirkada dhisaysa Garoonka Bosaso oo maanta hawlo sahmin ah ku tagay Madarka Bosaso.\nMadaxwayne Faroole iyo shirkada dhisaysa Garoonka Bosaso oo maanta hawlo sahmin ah ku tagay Madarka Bosaso.\nBosaso Office December 10, 2012 0\nwaxaa manta garoonka diyaaradaha Ee Magalada Bosaso kulan ku qaatay shirkada loo xilsaaray dhismaha garoonka Bosaso iyo madaxwaynha Puntland C/raxmaan Faroole waxaana sidoo kale garoonka ku sugnaa injineerada sahminayay dhisida Ranwayga garoonka ka socday UNPOS .\nsidoo kale waxaa goobta kusugnaa xubno ka tirsan Golaha Xukuumada Puntland isimada Gobolka Bari ganacsato iyo dad waxgarad ah .\ndhisida garoonkani ayaa loo xilsaaray Hay,ad Talyaani ah kuwasoo dhawaan bilaawi doona howlahooda shaqo .\nMadaxwayne Faroole oo goobta la hadlay ayaa ugu horayn waxaa uu faafaahiyay mashruuca garoonka Boaso lagu dhisidoonaan shirkad laga leeyahay dalka talyaaniga qarashka ku baxayana ay Dawlada Talyaaniga ku deeqday .\nMadaxwayne faroola ayaa shacabka iyo Ganacsatada ugu baaqay in ay ka qee qataan dhisida Garoonka waxaa uuna sheegay in garoonka uu muhiim u yahay dhaqalaha Dalka waxaa uuna sheegay in dawlada ay doorkeeda ciyaaridoonto.\nSidoo kale waxaa isna Goobta ka hadlay Mas,ulka ka socda UNPOS waxa uuna sheegay in aad ugu faraxsanyahay in uu yimaado Puntyland waxaa uuna intaasi raaciyay in mshruucani uu yahay mid hormar u ah Puntland tasoo ka timid buu yiri Dawlada Talyaaniga iyo puntland lacgtiina ay diyaar ay tahay .\nGanacsatada ,isimada,golaha xukuumada iyo nabdoonada ay sidiiran u soo dhaweyay waxaa ayna balan qadeen in ay ka qeeb qaadan doonaan mashruucani .\nIsimada ganacsatada iyo nabadonada kusugan halkaani ayaa si diiran u soo dhaweyay mashruucan lagu dayactiray madarka bosaso .


Shirka maamul goboleedyada iyo dowladda federaalka oo maanta lagu wado inuu ka furmo Muqdisho - BBC News Somali\nShirka maamul goboleedyada iyo dowladda federaalka oo maanta lagu wado inuu ka furmo Muqdisho\n28 Oktoobar 2017\nImage caption Shir hore oo ay yesheen madaxda maamulada iyo dowladda federaalka\nWaxaa maanta lagu wadaa in magaalada Mugdisho uu ka furmo shirka madaxda maamul goboleedyada iyo dowladda federaalka ee Soomaaliya.\nShirkan oo ay horay u iclaamisay dowladda federaalka ee Soomaaliya ayaa daba jooga shir ay dhawaan maamul goboleedyada Soomaaliya ku yesheen magaalada Kismayo, halkaa oo ay kaga dhawaqeen madal ay ku mideysanyihiin maamul goboleedyada Soomaaliya.\nMadaxweynaha maamulka Puntland, Cabdiweli Gas oo ah hogaamiyaha madaxda maamul goboleedyada Soomaaliya aya horay u sheegay inay aqbaleen casuumaada shirka Muqdsiho, ayna sidoo kale ka qeyb galayaan.\nShirkan ayaa waxaa uu noqoqnaya kii ugu horeeyay ee ay yeeshaan madaxda maamul goboleedyada iyo dowladda federaalka tan iyo intii uu soo shaax baxay khilaafka u dhaxeeya labad dhinac.\nLahaanshaha sawirka JUBBALAND STATE\nImage caption Madaxda maamul goboleedyada\nWaxaana warraku ay sheegayaan in shirkani diirada lagu saari doono arrimo dhowr ah oo ay kamid yihiin xalinta khilaafka u dhaxeeya dowladda dhexe iyo maamul goboleedyada, dagaalka ka dhanka ah Al-Shabaab, dib udhiska ciidammada Soomaaliya, dib u eegista dastuurka oo horay u baaqday iyo siyaasadda arrimaha dibadda oo ah halka uu ka bilowday khilaafka soo kala dhexgalay maamul goboleedyada iyo dowladda dhexe kadib markii qaar kamid ah maamulada Soomaaliya ay kasoo horjeysteen go'aanka dhexdhexaadnimada ee ay dowladda dhexe ka qaadatay xasaradaha ka aloosan bariga dhexe.\nQaar kamid ah maamul goboleedyada ayaa ku eedeeyay dowladda dhexe faragelin ay ku heyso maamulada. Waxaana Shirkan oo aan la ogeyn waxa kasoo bixi kara iyo inta maalmood ee uu qaadan doono lagu wadaa inuu ka qeyb galo ra'iisul wasaarha Soomaaliya Xassan Cali Kheyre oo hadda safar shaqo ugu maqan wadanka Turkiga.


Xiritaanka ayaa kugu kalifay inaad ogaato in shaqadaada hada aysan aheyn mid waafaqsan himilooyinkaaga? Mise wuxuu kugu soo cusboonaysiiyay damacan, shaki kuma jiro inuu sanado badan dhinac dhigay, si aad naftaada u soo celiso? Sikastaba, waxaad tahay shaqaale maanta ku qanacsan inaad rabto inaad u weecato xirfadaha dijitaalka ah. Waa kuwan shanta talo ee aan ugu beddelayno dijitaalka.\nXulo xirfad xiise leh\nKahor intaadan madaxa-ilaa-madaxa ugu boodin dhanka dijitaalka, waxaa muhiim ah inaad beegsato xirfadda kaa buuxin doonta labadiinaba xirfad ahaan iyo shaqsi ahaanba. Haddii aad horeyba u heshay, ha ka waaban, isku mid, si aad u bilowdid " sahan ganacsi Si aad u hubiso in tani ay u dhigantaa fikraddaada ku saabsan oo aanad aad ugu habboonayn. Haddii, dhinaca kale, aad weli raadineyso "shaqada riyada", laba ikhtiyaar ayaa kuu furan:\nLa-talinta horumarinta xirfadeed (MOOBIILKA) (laba ilaa saddex saacadood oo dayactir ah). Nidaamkan taageerada ah - mid bilaash ah oo shakhsi ahaaneed - ayaa kugu hagi doona oo kuu oggolaan doona inaad dhisto mashruucaaga xirfadeed. The qiimeynta xirfadaha (24 saacadood oo dayactir ah dhowr bilood). Adeegani (lacagta la siiyay) wuxuu kuu oggolaanayaa inaad falanqeyso oo aad qiimeyso xirfadahaaga\n5 talo oo ku saabsan dijitaalka July 10th, 2021Tranquillus\nREAD Hordhac makaanikada dareeraha\nhoreTababbarka MS PowerPoint 2016: Hesho aasaaska\nsocdaWarqad qoraal ah oo ku saabsan codsi kordhinta mushaharka guuleysta


Haddaan noolaado! W.Q: Barkhad M. Kaariye | Somaliland.Org\nDecember 30, 2012\tQof waliba degdeggiisa wuxuu u egyahay mid ku socda ballan uu ka habsaamay ama shaqo laga sugayo. Dadku waxay u wada muuqdaan kuwo igu cusub, marka laga reebo dad tiro yar oo markay iga hor yimaaddaan aanu is-weji garanayno ama is-magac-dhebi karno. Sababtoo ah, halka aanu joognaa maaha dalkii hooyo ee waa qurbe. Aniga oo baalla-daymoonaya, ayaan maqlay dhawaaq ii yeedhaya, “Barkhadoow, waryaa Barkhad!” Maskaxdayda oo markaa ku maqnayd dhugashada dadka iyo deegaanka kala duwan, ayaan garan kari waayay halka dhawaaqu ka baxay. Mar dambese, ayaan gartay in dhinacayga dambe layga yeedhay, markii aan ku jeestayna arki waayay qof aan garto oo ii yeedhay. Haddiiba aan iska jeestay oo aan mar kale ku mashquulay wixii markii hore maskaxdayda iyo indhuhuba ku maqnaayeen, haddana mar kale ayaan maqlay dhawaaqii! Jalleeco labaad baan ku celiyay dhinacayga dambe, mise waa wiil yar oo dhalinyaro ah oo aanan hore u arag!.\nLaba maalmood ka dib, aniga oo meel makhaayad ah oo jid dhinaceed ah fadhiya, ayaan halacsaday qof halkeer taagan. Waa Axmed oo la taagan nin qiyaasihii 40-jir ah iyo saddex caruur ah. Ma garanayo waxay isku ahaayeen, balse waxa ka muuqday xiise ay isu-qabaan. “Walaalo nabadgelyo oo aynu iska war hayno!” ayaan maqlay. Inta aan kacay, ayaan ku dhawaaday. Inta uu Axmed saddexdii caruurta ahaa u fadhiistay, si ay isu-dherer le’ekaadaan, ayuu laabta ku qabtay, wuxuu ku leeyahay ereyo maankayga damqay. “Walaalo caawa ayaan baxayaa, ma ogi waxaan la kulmi doono, laakiin haddii aan noolaado waan idinla soo hadlayaa!!” ilmo aanan indhahayga ku ogayn ayaan arkay oo dhabanayda dareeraysa. Waxaan doonay in aan la hadlo, laakiin intaan ereyadiisa qiimayntoodii ku mashquulsanaa, ayuu I dhaafay oo waan arki waayay meel uu u dhaqaaqay. Axmed imika ma ogi meel uu ku sugan yahay, kamana helin wax xog ah.\nPrevious PostHambalyo Meher WacanNext PostShirkadda SOM EVENTS oo shahaado-sharaf ku muteysatay Kaalintii ay ka Qaadatay Shirweynihii SONYO\tBlog


Kiniiniga Digaaga Digaaga | December 2019\nUgu Weyn Ee Kiniiniga Digaaga Digaaga\nDigaag aan lahayn hen: uuminta ukunta digaaga\nNoocyo farabadan oo digaag ah, kuwaas oo muddo dheer ku dhacay doorasho taxadar leh, nasiib daro, waxay ku dhow dahay dhammaan wixii muujinaya dareenka hooyada. Laakiin inkasta oo ay sidaas tahay, digaagga dhalinyarada ah waxaa lagu daadiyaa beeraha digaaga iyo qoysaska. Tani waa wax la samayn karo sababtoo ah hibbada dhalashada ee shimbiraha, taas oo ka kooban digaagga taranta iyada oo aan digaag.\nSida loo dhigo ukumaha ku jira kobcin\nIibsashada guriga waxaad ku heli kartaa tiro wanaagsan oo digaag caafimaad leh. Laakiin arin muhiim ah oo saameyneysa tirada cayayaanka iyo ciribtirka ay ku jirto ayaa ah saxda ah ee ukumaha "saxda ah". Waxaa sidoo kale muhiim ah in la doorto walxo kulul, iyo sidoo kale inaad barato shucuurta shakhsiyadeed ee ka mid noqoshada noocyada gaarka ah.\nHaddii aad go'aansato inaad korto oo aad daaqdo digaagga, isla markiiba ama waqti ka dib waxaad u baahan doontaa inaad ku noolaato xilligii guurka. Maanta, xitaa beeraha yaryar, loogu talagalay in la isugeeyo shimbiraha, kulubka waxaa loo isticmaalaa, maaddaama hingability of farcan ee iyaga ka sareeya, iyo khayraadka beerashada wax yar. Marxaladdan, beerwalaha digaaga ee aan khibrada lahayn ayaa laga yaabaa inay qabaan su'aalo badan oo ku saabsan wakhtiga hirgelinta iyo nidaamka laftiisa, baahida loo qabo in lagu caawiyo qallajinta bacda iyo qodobbada kale ee muhiimka ah.\nMaxaad ujirta qashin-qubka ku samaysay mishiinka?\nQaadida chicks maahan had iyo jeer in ay sameeyaan hen. Kulubka, oo lagu soo saaro qalabka casriga ah, ayaa loogu talagalay in lagu fududeeyo oo la dedejiyo geeddi-socodka dhalinta, iyo xulashada ballaaran iyo tayada moodooyinka waxay xaqiijin karaan guusha hawshan. Laakiin, nasiib daro, habka hirgelinta ayaa badanaa dib loo dhigaa oo dhib badan yahay ama ma dhicin, oo waxaa jira sababo badan oo tan.\nhttps://lezgka.ru so.lezgka.ru © Kiniiniga Digaaga Digaaga 2019


Faah faahin dheeraad ah ayaa waxaa laga helayaa xiisad ka dhalatay muran iyo is qab-qabsi ciidamo ka tirsan DF - Wardeeq 24 TV Faah faahin dheeraad ah ayaa waxaa laga helayaa xiisad ka dhalatay muran iyo is qab-qabsi ciidamo ka tirsan DF Wardeeq 24 TV\nHome Warar-ka Faah faahin dheeraad ah ayaa waxaa laga helayaa xiisad ka dhalatay muran...\nFaah faahin dheeraad ah ayaa waxaa laga helayaa xiisad ka dhalatay muran iyo is qab-qabsi ciidamo ka tirsan DF\ndhul ku yaalla agagaarka iskuul Buluusiya, halkaas oo ay isku heystaan ciidamo ka wada tirsan kuwa dowladda federaalka ah ee Soomaaliya.\nDhulkan la’isku heysto ayaa ah goob Qabuuro oo ku taal dhanka xeebta ee degmada Xamarjajab, sida ay innoo xaqiijiyeen ilo dadka deegaanka.\nWararka ayaa sheegaya in xiisaddani ay timid, kadib markii ciidamo ka tirsan kuwa Badda ay isku dayeen inay dhismo ku bilaabaan dhulkaasi oo u dhaxeeyo xarunta iskuul Buluusiya iyo isbitaalka caanka ah ee Yardameeli, balse waxaa ka horyimid ciidan kale oo milatari ah.\nSaraakiisha kala hoggaamineyo ciidamadaasi ayaa mid kasta wuxuu sheeygana inuu isagu leeyahay dhulkaasi, waxaana laga cabsi qabaan inuu dagaal ka dhaco halkaasi.\nQaar ka mid ah dadka deegaanka ayaa warbaahinta u sheegay in ciidamo hubeysan iyo gaadiid dagaal lagu arkayo degmada Xamarjajab, gaar ahaan dhulka lagu muransan yahay.\nSi kastaba ma jiro wax hadal ah oo kaso baxay dhanka dowladda Soomaaliya oo ku aadan xiisadaasi, balse inta badan waxaa magaalada Muqdisho kusoo laa laabta isku dhacydada ciidamada ee ka dhasha is qab-qabsiyo la xiriira dhulal la’isku heysto.\nPrevious articleGuddomiyaha Gobolka Banaadir ahna Duqa Magaalada Muqodisho kulan laqaatay Degmooyinka shangaani iyo Cabdacasiis\nNext articleRuuxa sigarka cabaa ma isaga ayaa sigaarka caba, Mise Sigaarka Ayaa Ruuxa Caba.?


Xakamaynta Dareenka Daryeelista | UnitedHealthcare Community Plan: Medicare & Medicaid Health Plans\nU adeegista daryeele ahaan waa mid qiimo leh waxayna noqon kartaa mid faa'iido badan leh. Balse waxaa hubaal ah inaysan sahlanayn. Dad badan oo u-qalma caymiska laba geesoodka ah ee Medicaid iyo Medicare labaduba waxaa laga yaabaa inay qabaan xaalado caafimaad oo halis ah. Oo baahida joogtada ah ee loo qabo daryeelida qof qabo baahiyo gaarka ah waxay noqon kartaa mid culays shucuureed leh. Ogaanshaha inta uu le'eg yahay culayska inaad maarayso dareenkaaga waxay ka dhigi kartaa doorkaaga daryeele ahaan mid guulaysta oo faa'iido leh.\nMidkee weedhahaan si dhab ah kuu khuseeya?\nWaa kuwaan shucuurada caadiga ah ee ay daryeelayaashu dareemaan:\na. Maalmaha qaarkood ayaa ka fiican maalmaha kale\nb. Waan ogahay in doorkaygu yahay mid qiimo leh, balse niyad-jab ayuu igu dhalin karaa mararka qaarkood\nc. Mararka qaarkood waxaan dareemaa inaan is eedo markaan yeesho dareemaha xunxun ee aan ka qabo daryeelistayda\nd. Dhammaan kuwa kor ku xusan\nHaddii aad dooratay “d,” keligaa ma tihid. Daryeelistu waxay inta badan la timaadaa waxyaabo fiican iyo waxyaabo xunxun. Waxyaabaha fiican waxay ku siin karaan tamar, balse kuwa xunxun waxay noqon karaan kuwo aad u daal badan. Fikradaha iyo dareenada xunxun sidoo kale waa caadi. Balse waa inaad wax ka qabato iyaga. In la iska indhatiro shucuuraha taban waxay horseedi kartaa dhibaatooyinka hurdo la'aanta, isticmaalka maandooriyaha, cunto cunnista badan iyo jirro. Mid kasta oo kuwaasi ka mid ah waxay ka dhigi karaan daryeelistu mid adag oo aan loo riyaaqi karin. Sida aad u maareeyso dareenkaaga waxay ka dhigi kartaa doorkaaga daryeele ahaan mid in badan guulaysta.\nXirfadaha la-qabsiga ee daryeelayaasha\nWay adkaan kartaa inaad wax ka qabato shucuurtaada marka aad si adag ugu hawlan tahay inaad daryeesho qof kale. Balse la-qabsiga dareenadaada waa muhiim. Walbahaarka daryeelaha, daalka daryeelaha iyo eeda daryeelaha. Kuwaani waa qaar ka mid ah shucuuraha ugu caansan ee daryeelayaashu dareemaan. Hoos waxaa ku yaala xirfado kaa caawinaya inaad wax ka qabato kuwaan iyo shucuuraha kale daryeelayaasha.\nWaxa aad dareemayso\nQaababka kaa caawin kara inaad wax ka qabato\nDaryeelista qof qaba jirro, dhaawac ama naafanimo waxay noqon kartaa caqabad. Taasina waxay noqon kartaa mid walbahaar leh. Mararka qaarkood walaaca daryeelaha wuxuu u horseedi karaa dhibaatooyin kale oo caafimaad sida niyad-jab ama walbahaar.\nIsku day inaad u samaysato jadwal joogto ah wakhtiga cuntada iyo jiifka. Si fiican u hurud (7-9 saac) habbeenkii. Socsoco oo isku day inaad waqti u goyso inta lagu gudajiro maalinta si aad u qaadato neefsasho qoto-dheer, isku kala bixiso ama u khilaawayso.\nDaalka daryeelaha, ama tabar-dhigida daryeelaha, waa marka daryeelayaashu noqdaan kuwo maskax ahaan, dareen ahaan iyo jir ahaanba daalan. Waxay keeni kartaa dareeno xunxun iyo utun.\nDareemida culeysyo, inaad diyaar u ahayn ama aadan haysan wax ikhtiyaar ah oo aan ka ahayn inaad noqoto daryeele waxay dhammaantood u horseedi karaan daal daryeelaha. Diirada-saar inaad daryeesho naftaada oo codsoin lagu caawiyo.\nMararka qaarkood qofka aad daryeesho waxaa laga yaabaa inuusan kuu mahadnaqin ama xitaa uusan rabin caawintaada. Taasi waxay sii adkayn kartaa wax walba. Xiisad iyo kacsanaan ayay inta badan keentaa.\nIs-cafi. Baro inaad ka tagto oo aad waqti qaadato. Waxaa sidoo kale laga yaabaa inay ku caawiso inaad la hadasho qof kuu oggol inaad ka hadasho waxa kicinaya xanaaqaaga.\nDareemida rajo la'aan ama miciin la'aan, dareemida farxad, hurdo la'aan iyo walaac. Dhammaan waxyaabahaan waa calaamadaha niyad-jabka. Daryeelayaashu waxay halis ugu jiraan niyad-jabka, sidaas darteed ka fikir waxa aad dareemeyso maalin kasta.\nHaddii aad dareento niyad-jab, si dhab ah u qaado. Qaado ballan aad u aragto dhakhtarkaaga ama xirfadlaha caafimaadka maskaxda. Jimicsiga, terabiga iyo dawooyinka ayaa kaa caawin karaan niyad-jabka.\nInaad mas'uul ka ahaato caafimaadka iyo fayo-qabka qof kale waxay ka dhigi kartaa daryeelayaasha inay dareemaan walwal ama cabsasho.\nLahaanshaha qorshe labaad ayaa laga yaabaa inuu kaa caawiyo hoos u dhigista walaaca. Raadso qof kugu simi kara shaqada hal saac maalintii. Sidoo kale, kala hadal qof aad ku kalsoon tahay waxyaabaha aad ka walwalayso.\nEedda daryeelaha waa wax caadi ah. Taasi waxaa ugu wacan inaan inta badan ku fikirayno inay tahay inaan qabano shaqo ka fiican. Ama inaan mar walba jecelnahay inaan ahaano daryeele. Ama in aynu marnaba noqon samir laawe ama xanaaqin. Liisku dhammaad ma lahan.\nNaftaada u tur oo dejiso hadafyo macquul ah. Kaamilnimadu ma ahan hadafka. Ku hanweynow inaad rabto inaad noqoto daryeele heer sare ah. Balse isku dabacsanow marka si heer sare ah wax aadan u qaban.\nWaa dabeecadda ay leeyihiin bini'aadamka inay dareemaan utun ama xaasidnimo. Daryeelayaasha ayaa laga yaabaa inay ximiyaan saaxiibada haysta xorriyad badan maalintii. Ama qaraabada meel fog ku nool oo aan wax la daryeelin.\nXinka wuu dhacaa. Balse isku day inaad iska ilaaliso in aad diirada saarto fikradaha xinka. Taas beddelkeeda, isku day inaad xoogga saarto waxa aad haysato. Ka mahadnaqida waxa aad haysato waxaa laga yaabaa inay kaa caawiso inaad ka gudubto dareenka xaasidnimo.\nDhigaalada caawiya daryeelayaasha\nDad badan sida ay qabaan, noqoshada daryeele inta badan waa khibrad cusub. Waa wax la fahmi karo inaad dareemi karto kalsooni-darro ama culeysyo mararka qaarkood. Taasi waa sababta ay muhiim u tahay in la ogaado halka aad caawimaad u raadsan karto. Mareegta UnitedHealthcare waxaad ka heli doontaa macluumaad iyo dhigaalo qiimo leh oo kaa caawin kara safarkaaga daryeelista.\nUnitedHealthcare waxay sidoo kale bixisaa qorshayaasha caafimaadka ee laba geesoodka ah ee loo qalmi karo, ama Qorshayaasha Laba Geesoodka ah ee Dadka Qaba Baahiyaha Gaarka ah, si loo caawiyo dadka u-qalma Medicaid iyo Medicare labaduba. Dadka u-qalma labada caymis ee Medicaid iyo Medicare inta badan waxay qabaan baahiyo caafimaad oo daran, oo socda. Qorsheyaasha caafimaadka ee laba geesoodka ah ee loo qalmi karo ayaa loogu talagalay inay u sahlaan nolosha xubnaha. Wayna sahli karaan nolosha daryeelayaasha sidoo kale. Qorshayaashaan waxay fududeynayaan isudubaridka daryeelka ee loogu talagalay dadka u baahan inay maareeyaan dhakhaatiir, takhasuslayaal iyo adeegyo daryeel oo badan.\nCusbooneysintii Ugu Dambeysay: 03.22.2022 waqtiga 11:34 SUBAXNIMO CDT


Ciidamada huwanta oo kulaalaya Baardheere iyo dhaq dhaqaaqyo ciidan ka jira – Mareeg.com somalia, World News and Opinion.\nCiidamada huwanta oo kulaalaya Baardheere iyo dhaq dhaqaaqyo ciidan ka jira\nMAREEG 15 July 2015\nWararka ka imaanaya Gobolka Gedo ayaa sheegaya in ciidamada dowladda iyo kuwa AMISOM ay ku dhow yihiin degmada Baardheere, iyagoo dhowr jiho ka kulaalaya.\nCiidamada huwanta ah ayaa la sheegay inay saddex wado ku socdaan, iyagoo doonaya inay hareereeyaan magaalada, si ay culeys ugu saaraan dagaalyahanada Al-Shabaab.\nMadaxweyne kuxigeenka Maamulka Jubbaland C/llaahi Sheekh Ismaaciil Fartaag oo la hadlay ayaa sheegay in Ciidamada uu qasadkooda yahay inay la wareegaan Baardheere.\n“Saddex wado ayay ciidamada ka kulaalayaan, wadada ka timaada Qansax-Dheere ee Gobolka Baay, Wadada Buurdhuubo iyo dhanka Fafax-dhuun ayay ciidamada ka soo kulaalayaan, waxayna u jiraan 60-Km, waa tallaabo waa tallaabo waxay ciidamada ugu dhaqaaqayaan halkaas”ayuu yiri Fartaag.\nSidoo kale waxaa uu sheegay in ciidamada AMISOM iyo kuwa dowladda ay saanadooda u dhan tahay, isla markaana Al-Shabaab ay ka saari doonaan.\nDadka deegaanka ayaa bilaabay inay ka barakacaan, waxaana ay cabsi ka qabaan in lagu dul dagaalamo, waxaana Madaxweyne kuxigeenka Jubbaland oo arrintaas ka hadlay uu ugu baaqay shacabka inay is dejiyaan.\nDhinaca kale Al-Shabaab ayaa la sheegay inay dhaq dhaqaaq ka wadaan Baardheere, waxaana dagaalyahano iyo gaadiid dagaal ay u direen duleedyada degmada ee furimaha dagaalka.\nSi kastaba ha ahaatee degmada Baardheere oo ah degmo istiraatiiji ah, isla markaana uu maro wabiga Shabelle ayaa xuduud la leh Gobollada Bay iyo Jubbada Dhexe, waxaana haddii Ciidamada huwanta la wareegan ay macno u sameyneysaa sidii ay ugu gudbi lahaayeen Jubbadda Dhexe oo guud ahaan Al-Shabaab ay gacanta ku hayaan.\nShirkii saddex geesoodka Ra’iisul Wasaaraha, Madaxda Puntland iyo Jubbaland oo la isku fahmi waayay\nKenyan military convoy hit by explosion in Gedo


Pakistan: Subaxnimadii Axada Feb 19 oo la xirxiray hoggaamiyayaasha MMA..\nMudaharaad ka dhacay Nigeria oo ay ku dhinteen 15 qof...\nMudaharad ay kasoo qayb galeen 15,000 oo qof oo ka dhacay London...\nWasiir Talyani ah oo Is-casiley.\nLiibiya oo eedaysay dalka Talyaaniga\nWasiirkii Ammaanka Liibiya oo shaqadii laga fariisiyey\nQadaafi iyo Berlusconi oo Telefoon kuwada hadlay\nWasiirka Arrimaha Dibada Talyaaniga Booqday Masaajid Rooma.\nMadaxweynaha Talyaaniga oo soo saaray Qoraal...\nBaadari reer Denmark ah oo sheegay in uu ka qoomamaynayo Daabacaadii sawir gacmeedyada...\nSheikh Tantawi: hala sameeyo xeer caalami ah\nHalkan ka daawo Booliska Pakistan oo Rasaas ku riday dad Mudaharaadaya Axadii Feb 19\nFazul-ur-Rehman: "Mudaharaadku isma taagayo ilaa la bixiyo raali gelin..."\nPakistan: Wararka ka imanaya dalka Pakistan ayaa sheegay in la xirxiray hoggaamiyayaasha lixda urur ee midoobey iyo 200 oo ah xubnaha ururka Muttahida Majlis-e-Amal ee loo soo gaabiyo MMA.\nMMA waxa ay qorsheynayeen in ay Axada Feb 19 mudaharaad ku dhigaan magaalada Islamabad, mudaharaadkaas oo ay kaga soo horjeedaan sawir gacmedyadii Aflagaadada ku ahaa Nebi Muxamed NNKH ee uu daabacay wargeyska reer Denmark.\nYousef Qureshi iyo taageerayaasha oo sheegay in ay siin doonan in kabadan $1 million oo doolar qofkii soo dila kii sameeyey sawir gacmeedka Aflagaadeeyey Nebi Muxamed NNKH.\nWaraka ka imanaya Pakistan ayaa sheegay in markii waagu beryay Axad Feb 19 in ay ciidamada booliska iyo kuwa kumandoosku ay weerareen guryaha labo kamid ah hoggaamiyayaasha MMA, halkaasna ay labadaas hogaamiyo ku xireen, waa sida laga soo xigtey Booliska Pakistan. Waxaa kale oo wararku intaas ku dareen in dawlada Pakistan ay magaalada Islamabad ka xanibtay basaska si ay uga hir tagto mudaharaadka la qorsheeyey Axada Feb 19. Warar kale oo ay weriyeen warbahinta Pakistan ayaa sheegay in madaxweynaha ururka MMA, Qazi Hussain, uu sheegay in gurigiisa lagu xiray oo uusan meelna uga bixi karin, waxana uu warbaahinta u sheegay in dawladu ay mas'uul ka tahay cawaaqibta arrintaas ka dhasha.\nFazul-ur-Rehman (bidix), "mudaharaadyadu isma taagi doonaan ilaa raali gelin la bixiyo..."\nInkasta oo ay boolisku xireen wadooyinka magaalada Islamabad, haddana dad kumanaan gaarayey ayaa isugu soo baxay wadooyinka magaalada Axadii Feb 19 iyagoo ka mudaharaadaya sawir gacmeedyadii uu daabacay wargeyska reer Denmark.\nInkasta oo boolisku ay gurigiisa ku xireen madaxweynaha MMA, Qazi Hussain Ahmed, hadana mudaharaadkii waa sii socdey.\nFazul-ur-Rehman oo madax sare oo ka tirsan MMA iyo koox taageerayaashiisa ah oo ay ku jiraan xubno ka tirsan Baarlamaanka Pakistan ayaa isugu soo ururay meesha laga galo magaalada Islamabad, laakiin booliska oo adeegsanaya sunta dadka kakaga ilmaysiisa ayaa xoog ku kala cayriyey kaddib markii.\nFazul-ur-Rehman waxa uu yiri "Dhammaan qarana Pakistan iyo dunida Islaamku waxa ay sii wadayaan in ay isugu soo baxaan wadooyinka oo mudaharaad ku dhigaan ilaa raali gelin laga bixiyo ficilka qabiixa ah, ballana lagu qaado in uusan soo noqon doonin ficilkaas oo kale". [Daawo Mudaharaadkii Axada Feb 19 ee Pakistan]\nNigeria: Wararka ka imanaya dalka Nigeria ayaa sheegay in uu dalkaas Sabtidii Feb 18 kadhacay mudaharaad aad u xoog weyn oo looga soo hor jeeday sawir-gacmeedyadii aflagadada ku ahaa Nebi Muxamed NNKH ee uu daabacay wargeyska reer Denmark.\nWaxaa wararku intaas ku dareen in ugu yaraan 15 qof ay ku dhinteen mudaharaadyadaas. Mudaharadka ugu xoga weyn waxa uu ka dhacay magaalada Maiduguri, oo ah casimada gobolka Borno ee ku yaal Woqooyi bari ee dalka Nigeria. Gobolkaas oo ah meesha dhimashada ugu badani ka dhacday.\nSidoo kale waxaa hal qof ku dhintay mudaharaad ka dhacay gobolka Katsina ee ku yaal bartamaha Nigeria.\nWararka ugu horeeya ee ka soo baxay dalkaas waxa ay sheegeen in dadka dhintay badan koodu ay ahaayeen masiixiyiin, waxaana la sheegay in la gubey 11 kaniisadood.\nSarkaal u hadlayey Booliska oo lagu magacaabo Haz Iwendi, ayaa sheegay in goobihii mudaharaadku ka dhacay lageeyey ciidamada Militeriga iyo boolis iyo halkaas habeenimadii Axada lagu soo rogey bendo. Waxana uu intaas ku daray "waxaan xixirnay 115 qof, waxaa dhintay 15 qof, waxaana la gubey 11 kaniisadood."\nDalka Nigeria waxaa ku dhaqan 60 million oo muslimiin ah oo ah kala bar oo bar tirada dadka ku dhaqan dalkaas. [Nigeria 50% Muslim].\nMudaharaad ay kasoo qayb galeen in ka badan 15,000 oo qof oo ka dhacay London...\nUK: Sabtidii Feb 18 waxaa fagaaraha Trafalgar Square ee magaalada London isugu soo baxayin ka badan 15,000 oo Muslimiin ah oo ka mudaharaadaya sawir gacmeedkii aflagaadada ku ahaa Nebi Muxamed NNK. Dadkaas mudaharaadayey kadib waxa ay socod ku tageen fagaaraha Hyde Park.\nMuslimiinta ku dhaqan dalka Ingiriisku waxa ay mudaharaadyo dhigeen saddexdii toddobaad ee la soo dhaafay, waxana mudaharaadkii Sabtidii Feb 18 uu ahaa kii ugu weynaa ee ay Muslimtu ka dhigeen London, iyagoo kaga soo hor jeeda wargeyska reer Denmark ee daabacay sawirada 12-ka ah ee aflagaadeeyey Nebi Muxamed NNKH.\nHay'adda wararka ee AFP oo ka warbixineysey mudaharaadkii London waxa ay tiri boolisku waxa ay sheegeen in mudaharaadkii Sabtida Feb 18 ay ka qayb qaateen 10,000 oo qof, waxaana soo abaabuley ururka Muslimiinta ee loo yaqaan Muslim Action Committee ee loo soo gaabiyo (MAC), ururkaas oo ay ku midoobeen 650 Masaajid iyo jaaliyadood oo ah UK. Ururka MAC waxa uu tirada dadka mudaharaadayey ku qiyaasay 40,000.\nHay'adda Fransiiska wararka u faasisa ee AFP waxa kale oo ay werisey in 1,000 qof ay mudaharaad ku dhigeen caasimada dalka Austria, sidoo kale ay 2,500 oo qof mudaharaad ku dhigeen magaalada Copenhagen. Waxa kale oo 3,500 oo qof ay mudaharad ku dhigeen magaalada Duisburg ee dalka Jarmalka. Magaalada Karachi 4,000 arday ah ayaa mudaharaad ku dhigay kuwaas oo katirsan ururka Jamaat-i-Islami (JI), sidoo kale 10,000 oo oo badankoodu ah dumar xijaaban ayaa mudaharaad nabad ku dhamaaday ku dhigay magaalada Karachi.\nAFP oo warkeedii sii wadata waxa ay sheegtay in wargeys ka soo baxa dalka Hindiya uu boggiisa hore ku soo qoray cinwaan weyn oo sheegaya in 11.5 million oo uu bixinayo Mohammed Yaqoob Qureshi oo ah wasiir ka tirsan dawlad goboleedka Uttar Pradesh oo ah gobolka ugu Islaamka badan dalka Hindiya, waxaana lacagtaas lasiinayo qofkii madaxa ka gooya mid ka mid ah kuwii sameeyey sawir gacmeedkii (aflagaadeeyey Nebi Muxamed NNKH).\nAFP waxa kale oo ay sheegtay in Kurt Westergaard oo ah kii sameeyey sawir gacmeedka uu kumuujiyey sawirka bombaanadu madaxa ugu xiran tahay ee ka mid ah 12-ka sawir ee wargeyska Denmark ee Jyllands-Posten ayaa waxaa waraysi la yeelatay jariidada The Herald (Scotland) oo weydiisey in uu ka xun yahay sawiradaas, waxana uu ku jawaabey "maya".\nItaly: Wararka ka imanaya magaalada Rooma ee dalka Talyaaniga ayaa shaaca ka qaaday in Sabti Feb 18, 2006 uu is-casiley wasiirkii hore u sheegay in uu xiran doono funaanad ay ku sawiran yihiin sawir gacmeedyadii aflagaadada ku ahaa Nebi Muxamed NNKH.\nRoberto Calderoli, "waan is casiley"\nWaan is casiley" ayuu yiri Roberto Calderoli isagoo la hadlayey warbaahinta Talyaaniga ee loo yaqaan ANSA. [Halkan Daawo (Italian)].\nCalderoli waxa uu jariidada Talyaaniga ee La Repubblica u sheegay in uu kaxun yahay dadka dhibaatadu soo gaartey, laakiin waxa ka dhacay Liibiya in aysan wax xiriir ah lalahayn funaadadiisa." "Su'ashu sidaas waa ka duwan tahay" ayuu yiri, isagoo itaas ku daray "waxaa miiska saarani waa xadaarada reer Galbeedka".\nCalderoli oo ah 49-jir oo toddobaadyadii ugu dambeeyey marar badan weeraray Islaamka oo xitaa mar muslimiinta lajiyiinta ah ugu yeeray "Cali Babas", ayaa markii hore is adkeeyey laakiin cadaadis markii la saaray ayuu i scasiley.\nGelinkii dambe ee Jimcadii Feb 17 markii uu soo shaac baxay warka la xiriirey Qunsuliyada Talyaaniga ee la gubey ayaa ra'iisul wasaaraha dalka Talyaaniga, Silvio Berlusconi, waxa uu yiri 'waxaa shardi ah in uu is casilo Roberto Calderoli.'\nDad reer Libiya ah oo k acaraysan funaanada Calderoli ayaa gelinkii dambe Jimacdii Feb 17 waxa ay gubeen Qunsuliyada talyaaniga ku lahaa magaalada Benghazi ee Libiya. [Halkan ka daawo (Italian)].\nLiibiya oo Talyaaniga ku eedaysay Mudaharaadyadii ka dhacay Benghazi:\nSeif el-Islam el-Qaddafi\nLibiya: Sabtidii Feb 18 ayaa Libiya waxa ay eedayn dusha uga tuurtay dalka Talyaniga iyadoo ku eedaysan in ay Itaaliya sabab uu ahayd mudaharaadyadii sababay in ay dhintaan 10 qof, laguna gubey Qunsuliyadii Talyaanigu ku lahaa magaalada dhanka woqooyi ku taal ee Banghazi.\nQoraal ka soo baxay Jamciyada Qaddafi ee u hogaamiyo wiilka uu dhalay hoggaamiyaha Liibiya, Seif el-Islam el-Qaddafi (Seeftii Islaamka), ayaa ku eedeeyey in mudaharaadkii ka dhacay Benghazi uu ka dhashay "daandansiga iyo arrimaha aan loo mel deyin" ee Roberto Calderoli (waa wasiirka hadda is casiley ee hore ugu dhaartay in uu xiran doono funaanad ay ku sawiran yihiin sawir gacmeedyadii wargeyska Denmark ee aflagaadada ku ahaa Nebi Muxamed NNKH.)\nSilvio Berlusconi (bidix) iyo Muammar Gaddafi (midig) oo 2004 ku kulmay Tripoli, Libya\nWaxa kale oo Liibiya ku dhawaaqday in ay baaritaan ku samayn doonto kuwii mas'uulka ka ahaa rasaastii lagu ridey dadka mudaharaadayey, sharcigana la hor keeni doono cidii ka dambeysey ridida rasaastaas.\nLibiya: Nasr Mabrouk oo ahaa wasiirkii Ammaanka dalka Liibiya ayaa Sabtidii Feb 18 laga fariisyey shaqadii, waxaana loo gudbiyey maxkamada dembi baarista, sida ku cad wareegto kasoo baxday dawlada Liibiya Baarlamaankeeda.\nWareegtadaasi waxa ay sheegtay in maalinta Axada Feb 19 ay tahay malin tacsi loo dhigayo mujaahidiintayada, waa sida wareegtada ku cad. Tacsidaas waxaa loo dhigayaa dadkii ay ciidamada ammaanka Libiya toogteen gelinkii dambe ee Jimcada Feb 17 iyagoo mudaharaadayey.\nWarar kale ayaa tibaaxay in wasiirka shaqadiisii gebi ahaanba lag acasiley, sidoo kalena waxaa shaqadii laga fariisiyey taliyihii booliska ee magaalada Benghazi.\nLiibiya waxay kamid tahay dalalkii ugu horeeyey ee cambaareeyey sawir gacmeedyada wargeyska Denmark, waxana ay Liibiya xirtay safaaradeedii magaalada Copenhagen. Saraakiil Liibiyaan ahna waxa ay sawir gacmeedyada wargeyska Denmark ugu yeeraan kuwo ay ku dheehan tahay nacaybka Islaamka iyo Muslimiinta.\nMadaxweynaha dalka Liibiya Muammar Gaddafi iyo ra'iisul wasaaraha dalka Talyaaniga Silvio Berlusconi ayaa telefoon ku wada hadlay, waxayna isku afgarteen in arrimaha lagaga soo horjeedo talyaanigu aysan raad xun ku reebin xiriirka labada dhinac, sidaas waxaa yiri xafiiska Berlusconi. Labada hogaamiye waxay yeesheen wada hadaldheer oo ku saabsanaa arrimihii Jimcadii ka dhacay magaalada Benghazi, ayaa warku intaas ku daray.\nFini, wasiirka arrimaha dibada Italy\nCiampi, madaxweynaha Italy\nRome Moqsue (Masjidka Rooma)\nItaly: Gianfranco Fini oo ah wasiirka arrimaha dibadda Talyaaniga ayaa si degdeg ah waxa uu gelikii dambe ee Sabtidii Feb 18 booqasho ugu tegey masjika weyn ee Rooma, waxana uu yiri "Waxaan rabaa in aan xaqiijiyo in aan xaq dhawrno diimaha oo dhan, iyo in aan fileyno in sidaas oo kale naloo xaqdhawro", sida ay sheegtay warbaahinta Talyaaniga ee loo yaqaan ANSA.\nItaly: Qoraal ka soo baxay Madaxweynaha dalka Talyaaniga, Carlo Azeglio Ciampi, oo ah nin dalka Talyaaniga gudihiisa aad looga tix geliyo hadalkiisa ayaa sheegay in "ay cadahay siyaasadda ka tarjumeysa dadka Talyaanigu in ay tahay in la tixgeliyo dhammaan diimaha oo dhan". Waxana uu intaas ku daray "in ay tahay kuwa haya mas'uuliyada dawladu in ay muujiyaan dabeecad mas'uuliyadi ku dheehan tahay" ayuu yiri qoraalka madaxweynaha Talyanigu. Waxana uu sheegay in uu ka xun yahay iska hor imaadkii ka dhacay magaalada Benghazi ee dalka Liibiya.\nViborg Karsten Nissen\nMasar: Wafti ka socda masiixiyiinta Denmark oo booqanaya dalka Masar ayaa sheegay in ay ka xunyihiin daabacadii sawir gacmeedyadii uu daabacay wargeyska Denmark ee Jyllands-Posten.\nWaftigaas oo uu hogaaminayo baadariga lagu magacaabo Viborg Karsten Nissen ayaa Sabtidii Feb 18 magaalada Qaahira ka sheegay in sida Muslimiinta loogu xad gudbey oo kale loogu xad gudbey masiixiyiinta Denmark, waxana ay sidaas yiraahdeen mar ay Sabtidii la kulmeen iimaamka Al-Azhar, Sheikh Mohammad Sayed Tantawi.\nSheikh Mohammad Sayed Tantawi\nWaxaa wararku intaas ku daray in waftigaas oo Masar yimid Khamiistii Feb 16 ay sheegeen in aysan Masar u iman in ay cudur daar bixiyaan iyagoo ku hadlaya afka dawlada ama afka wargeyskii daabacay sawir gacmeedyada aflagaadeeyey Nebi Muxamed NNKH. Waxaana la sheegay in ay la kulmi doonaan Muftiga Masar Ali Gomaa iyo madaxa ururka Carabta, Amr Muossa.\nSheikh Tantawi waxa uu ku baaqay in ay xoogooda isu geeyaan dhammaan culimada iyo aqoonyahanadu si loo sameeyo xeer caalami ah oo fal-dembiyeed ka dhigaya aflagaadada diimaha. Sidaas ayuuna yiri markii uu la kulmay waftiga masiixiyiinta Denmark.\n"Iska hor imaadka hadda jira waxa keliya oo uu dhammaanayaa haddii xeerkaas la sameeyo" ayuu yiri Sheikh Tantawi. Waana in aan xoriyatul qowlka marmarsiinyo looga dhigan in la caayo diimaha.\nWararka kale ee warbaahinta caalamka ay labadii beri ee lasoo dhaafay aad u hadal hayeen waxaa kamid ah qoraal ay jariidada Guardian ku sheegtay in ay sir ah ku heshay, qoraalkaas oo sheegaya in xafiiska arrimaha dibada ee dalka Ingiriisku uu ku taliyey in UK ay xiriir la samaysato ururka ka jira dalka Masar ee loo yaqaan Walaalaha Muslimiinta kaddib marki ururkaasi uu wacdaro ka muujiyey doorashadii baarlamaanka ee dalka Masar. Ururka Walaalaha Muslimiinta oo muddo dheer si rasmi ah mamnuuc uga ahaa dalka Masar, waxa uu doorashadii ugu dambeeysey ku guulaysay 88 kursi oo ah xubnaha baarlamaanka Masar. Qormada ay jariidada Guardian heshay waxa ay ku taariikhasan tahay Febraayo 17, 2006 waxaa la weriyey in uu ansixiyey xoghaya arrimaha dibada Ingiriiska, Jack Straw, sida ay qortay IslamOnline. Qormadii sirta ahayd ka akhri halkan... Guji (pdf)\nWararkii Liibiya iyo Pakistan ee Feb 17 hoos ka akhri....\nQunsuliyada Talyaaniga ee Liibiya oo Dab la qabasiiyey\nSheikh Reer Pakistan ah oo Sheegay in Hal-malyuun oo Doolar la siinayo qofkii soo dila Ninkii sameeyey Sawir Gacmeedii Aflagadeeyey Rasuulka\nPakistan oo u yeeratay Safiirkii u Fadhiyey Denmark\nDenmark oo si kumeel gaar ah u xirtay safaaradeedii Islamabad, Pakistan\nDadka u dhashay Denmark oo loogu baaqay in ay ka baxaan Pakistan\nGoobaha Buugaagta Lagu Gado iyo Dukaamada Canada oo Diidey in ay iibiyaan magazine daabacay sawirada Aflagaadeeyey Rasuulka.\n200,000 oo ah Buugaag ku saabsan Nebi Muxamed oo lagu qaybinayo magaalooyinka Ukraine\nQunsuliyada Liibiya ee Benghazi oo lagubey\nQunsuliyada Talyaaniga oo la gubey\nGaari ku gubanaya meel u dhow Qunsuliyada Talyaniga ee Libiya\nGelinkii dambe ee Jimcadii Feb 17 ayaa boqolaal qof ay mudaharaad ku dhigeen magaalada Benghazi ee dalka Liibiya waxay iska hor yimaadeen ciidanka Booliska, waxaana lagu soo waramay in ay halkaas ku dhinteen 9 qof, in kastoo wararka qaar ay dhimashada gaarsiiyeen 11 qof.\nDadka mudaharaadayey waxa ay dab qabadsiiyeen qunsuliyada Talyaanigu ku leedahay magaalada Benghazi.\nDadka reer Libiya waxay ka mudaharaadayeen aflagaadada loo geystey Nebi Muxamed NNKH, gaar ahaan waxay ka caraysnaayeen wasiir Talyaani ah oo magaciisa la yiraahdo Roberto Calderoli, oo dhowaan ku dhawaaqay in uu xiran doono funaanad ay ku sawiran tahay sawir gacmeedka Aflagaadada ku ah Rasuulka. Ra'iisul wasaaraha Talyaaniga Silvio Berlusconi ayaa wasiirkaas ka dalbaday in uu jagada iska casilo.\nQunsuliyada Talyaaniga ee la gubey waxay ahayd tan keliya ee reer galbeedku ay ku leeyihiin magaalada Benghazi oo ah magaalo ku tal woqooyi-bari ee Liibiya.\nLaakiin, Warbaahinta Liibiya (Jamahiriya) waxa ay sheegtay in mudaharadkaas looga soo horjeedey wargeyska reer Denmark ee daabacay sawir gacmeedyada aflagaadada ku ah Nebi Muxamed. Shabakada Jamahiriya ee ay dawladu gacanta ku hayso oo hadalkeedii sii wadata waxa ay qortay in dadkii mudaharaadka dhigayey ay halkaas baaq ka soo saareen, baaqaas oo ahaa in Liibiya laga xiro xafiisyada Denmark. Waxayna ururka Carabta iyo ururad Islaamka ugu baaqeen in cunaqabatayn lagu soo rogo dal kasta oo ku xad gudba diinta Islaamka, iyo in cunaqabatayn dhaqaale lasaaro Denmark, lana mamnuuco wax kasta oo laga soo dhoofan jirey Denmark iyo isticmaalka alaabada Denmark.\nWaxa kale dadkii mudaharaadayey ay gubeen calanka Denmark.\nTelefishanka Liibiya waxa uu soo saaray sawiro muujinaya dab qabsaday qunsuliyada Talyaaniga ee magaalada Benghazi. Wasiirka arrimaha dibada ee Talyaaniguna waxa uu xaqiijiyey in dab la qabad siiyey dabaqa koowaad ee daarta ay ku taal qunsuliyada Talyaanigu.\nSafiirka Talyaaniga u fadhiya Liibiya oo magaciisa la yiraahdo Francesco Trupiano ayaa sheegay in shaqaalihii laga daad gureeyey oo aan wax dhaawac ah soo gaarin shaqaalahii qunsuliyadaas.\nWaxaa kale oo mudaharaad Jimcadii ka dhacay magaalada Sebha, sida ay sheegtay warbaahinta Jamahiriya (ama JANA), dadka magaaladaas mudaharaadka ku dhigay oo ka soo horjeedey aflagaagadii loo geystey Nebi Muxamed NNKH.\nSheikh reer Pakistan ah iyo Dadkii uu Tujinayey oo Sheegay in ay Hal-million oo Doolar siinayaan Qofkii soo dila Ninkii Sameeyey Sawir Gacmeedka Aflagaadeeyey Rasuulka NNKH\nSheikh reer Pakistan ah ayaa khudbadiisii Jimcada ku sheegay in la siinayo hal-miiion oo doolar qofkii soo dila ninkii sameeyey sawir gacmeedyadii Aflagaadada ku ahaa Nebi Muxamamed. Waxaa kale oo Qaarada Aasiya ka bilowday caro cusub oo loogaga soo hor jeedo sawir gacmeedyadii uu daabacay wargeyska reer Denmark.\nNin muslim ah oo ku qaylinaya erayo ka dhan ah reer Yurub, waa mudaharaad ka dhacay Quetta, Pakistan\nShabada Aljazeera oo soo xiganeysey hay'adda Reuters ayaa Jimcadii Feb 17 qortay in mudaharaadyada adduunka ka socdey toddobaadyada ee lagaga soo hor jeedo sawir gacmeedyada ay arrintaasi bilowday cabsi laga qabo iska hor imaad dhex mara xadaaradaha reer Galbeedka iyo Islaamka, waxaana qormadaasi xustay in labada dhinacba la weydiistey in ay is dejiyaan.\nJimcadii Feb 17, kumanaan qof ayaa mudaharaad ku dhigay dalka Pakistan. Dhanka dalka Bangladesh waxaa boolisku hor istaageen dad kusii qulqulayey dafaarada dalka Denmark ku leeyahay magaalada Dhaka. Xagaas iyo dalka Hindiyana waxaa boolisku sunta dadka kaga ilmaysiisa ku fureen, burar iyo ulona ku garaaceen dad ku mudahaaradayey magaalada Hyderabad.\nPakistan oo u Yeeratay Safiirkeedii...\nBooliska Pakistan oo garaacaya nin ka mudaharaadayey sawir gacmeedyada aflagadada ku ah Nebi Muxamed NNKH\nDalka Denmark ayaa si ku meel gaar ah u xiray safaadadii uu ku lahaayeen Islamabad. Waxaana sidoo kale dalka Pakistan uu u yeertay safiirkoodii u fadhiyey Denmark si loola tashado.\nToddobaadkan waxaa dalka Pakistan ku dhintay shan qof, waxaana xabsiyada dalkaas loo taxaabay boqolaal qof oo mudaharaadayey.\nWasiirka arrimahja dibada ee Denmark waxa uu dadka u dhashay Denmark ugu baaqay in ay sida ugu dhaqsaha badan uga baxaan dalka Pakistan.\nSheikh lagu magacaabo Yousef Qureshi ayaa khudbadiisii Jimcada ku sheegay in uu shakhsiyan bixinayo lacag dhan 500,000 rupees (oo u dhiganta $8400) oo uu siinayo qof kasta oo soo dila ninka reer Denmark ee sameeyey sawir gacmeedyadii aflagaadeeyey Nasuulka NNKH . Waxaana isla goobtii khudbadu ka socotey ay laba qof oo khudbadiisa dhegeysaneyey ay lacataas ku dareen $1 million iyo hal-million rupees iyo hal gaari.\n"Haddii reer galbeedku ay lacag dul dhigeen Osama bin Laden iyo Zawahri, waxaan anaguna ku dhawaaqeynaa in aan abaal marin siineyno qofkii dila kii cayda u geystey rasuulka sharafta leh" ayuu Yousef Qureshi u sheegay hay'adad wararka Reuters.\nWaxay ahayd Febraayo 8dedii markii sarkaal ka tirsan Taalibaan uu sheegay in uu qofkii soo dila ninkii sameeyey sawir gacmeedyada aflagaadeeye rasuulka NNKH in uu siin doono 100 kilograms oo dahab ah oo abaal marin ah. Mullah Dadullah waxa uu sidaas teelefoon ugu sheegay Afghan Islamic Press (AIP).\nMadxweynihii hore ee Maraykanka, Bill Clinton, iyo madaxweynaha Fransiiska, Jacques Chirac, ayaa labaduba Jimcadii Feb 17 sheegay in ay khalad ahayd daabacadii sawir gacmeedyada (lagu aflagaadeyey rasuulka).\nFebraayo 13keedii ayey ahayd markii Magazine-a Xag Jira [Western Standard] ka soo baxa magaalada ku taal galbeedka Canada ee Alberta uu dib u daabacay sagaal ka mid ah 12-ka sawir-gacmeed ee wargeska Denmark uu ku aflagaadeyey Nebi Muxamed NNKH. Qoraaga Magazine-kaas oo magaciisa la yiraahdo Ezra Levant ayaa telefishanka Canada ee CBC waxa uu u sheegay in uu sawir gacmeedyadaas u daabacayo sababtoo ah ayuu yiri waa kuwo dhaliyey muran.\nShabaka wargeyskaas xag jira ayaa sheegay in dukaamada iyogoobaha Buugagta lagu gado ay diideen in xarumohooda la dhigo ama lagu iibiyo Magazine-kaas.\nShabakada Telefishanka Canada ee CBC ayaa qortay in Shirkada caanka ah ee iibisa buugaagta iyo Magazine-nada ee Canada ee magaceeda la yiraahdo Indigo Books ayaa Feb 14 diidey in ay iibiso magazine-ka reer Canada ee daabacay sawir gaceedyada aflagaadeyey Nebi Muxamed NNKH. Sidoo kale shirkadda diyaaradaha Air Canada ayaa diidey in ay qaado Magazine-kaas daabacay sawir gacmeedyada, diyaaradahas oomarkii hore qaadi jirey magazine-kaas.\nReer Canada oo Lagu Ammaanay sida ay u Qaabileen Sawir Gacmeedyadii..\nSida ay Jimcadii Feb 17 qortay shabada Telefishanka Qaranka ee Canada, CBC, urarada Muslimiinta ayaa ammaan u soo jeediyey dadka reer Canada sidii ay u qaabileen sawir gacmeedyadii aflagadada ku ahaa Nebi Muxamed NNKH.\nAfhayeen u hadlayey ururada Muslimiinta Canada ayaa sheegay in sidoo kale ay amaaneen ra'iisul wasaaraha Canada Stephen Harper iyo Wasiirka Arrimaha dibada Canada Peter MacKay, sidii ay u wajaheen arrimaha ku saabsan sawir gacmeedyada.\n200,000 oo Buug...\nUrur Muslimiin ah oo reer Ukrain ah ayaa Jimcadii Feb 17 sheegay in ay daabacayaan 200,000 oo nuqul oo ah buugaag yaryar oo ku saabsan Nebi Muxamed NNKH, waxana ay ku qaybinayan magaalooyinka dalka Ukraine.\nSida ay qortay shabada IslamOnline, waxaa daafada adduunka cirka isku shareeray dadka danaynaya in ay wax ka ogadaan Nebi Muxamed NNKH.\nFeb 17: Wararka kale ee Caalamka waxaa kamid ah in qabow aad u lixaad badan uu ka dhacay Qaarada Woqooyiga Ameerika, waxaana ugu sii daran dalka Canada iyo dhanka woqooyi ee USA. Dalka Canada waxaaoo qabowgu uu sababay in ay dhinteen shan qof. Daawo Halkan (CBC) . Dhanka dalka Filibiin ,tuulo ayaa gebi ahaanba waxaa ku soo dumey buur u dhoweyd, waxaana laga cabsi qabaa in ay dhinteen 1,500 oo qof.. Daawo halkan... CBC\nDhacdooyinka Sawir Gacmeedyadii lagu Aflagaadeeyey Nebi Muxamed NNKH.Guji\nSawirada: Islamonline, cnn, cbc, aljzeera, Ap, Reuters, google images, yahoo images, google news... Startribune Minnesota\nFaafin: SomaliTalk.com | Feb 19, 2006


Dawladda oo lagu dhaleeceeyey go’aammo aan caddeeyn - Radio Sweden Somali - Raadiyaha Iswiidhen | Sveriges Radio\nBolis xaduudda oo baaraya dokumentiyada aqoonsi dadka saaran tareenka ka yimid dhanka Danmark. sawir: Stig-Ã\nDawladda oo lagu dhaleeceeyey go’aammo aan caddeeyn\nGo'aammadii xudduud-xirista oo la sheegey in aaney caddeeyn\nLa cusbooneeyay torsdag 17 november 2016 kl 13.06\nLa daabacay torsdag 17 november 2016 kl 09.14\nGo’aankii xuduud-xirka dawladdu ku tallaabsatay sannadkii ina dhaafay ayaa ahaa mid aan qeexnayn.\niyo habka loo sababeeyey oo aan ahayn mid habboon, sida ay sheegtay hayadda dul-socodka qaranka ee loo yaqaanno Riksrevision-ka.\nKolkii ay dawladda dalkani 12-kii bishii noveember ee sannadkii ina dhaafay 2015 si ku meel-gaar ah ugu tallaabsatay ilaalinta xudduudaha ayay ku macneeysay inay tallaabadaasi ahayd mid ka soo yeertay wakaaladda socdaalka oo ay ula muuqatay in qaxootiga faraha badan ee dalka waagaasi ku soo qulqulayey aannu ahayn mid awood loo leeyahay in la maareeyo.\n– Wakaaladda socdaalka ayaa ku sababeeysay inay ka welwel-qabto ammaanka dalka, in aanay suurtagal ahayn sidii qaabilaad dadkaa ku habboon loo siin lahaa , sida uu sheegay madaxa dawladda Sweden Stefan Löfven habeenkii ka horreeyay go’aan ka gaarista.\nDawladda ayaa sidoo kale sheegtay in farriinta ka soo gaartay ciidanka ammaanka ay ahayd halis ammaanka iyo nidaamka looga cabsi qabo, howluhuna yihiin kuwo aad u culus. Waana fikirro siyaabo kala duwan loo sharraxan karo, sida ay sheegtay hayadda Riksrevision-ka.\n– Dhibaatadu waxay tahay in siyaabo kala duwan loo tarjuman karo erayga ”halista”, kolka loo eego habka jumladdu u qoran tahay. Sidoo kale waxaa adkaanaysa in la fahmo goolka laga leeyahay go’aankan baarista xudduudaha, sida ay sheegtay, Helena Fröberg ahna sarkaaladdii hoggaamineeysay baaritaankan.\nDhanka kale, kolkii ay dawladdu go’aan ku gaartay in xilligii kontroolka xuduudaha la sii kordhiyo ayaanay suurtagal ahayn in daba-gal lagu sameeyo baahida loo qabay go’aankaa, sida ay sheegtay Helena Fröberg.\n– Qoraallada na soo gaarey iyo wada-hadallo aannu la yeelaney shakhsiyaad gacan ku lahaa howlahaa ayaanay ku caddaan sababta go’aankaa ka dambeeyay, sida ay sheegtay.\nHalka uu wasiirka arrimmaha guddaha Sweden (S) Anders Ygeman sheegay in la qaatay dhabbo la rogrogi karo sidii loo hir-gelin lahaa go’aankii xudduud ilaalinta.\n– Haddii aannu qaadan lahayn dhabbada ay hayadda Riksrevision-ku soo ban-dhigtay iyo in kontroollada inta ey yihiin iyo goobaha la dhigeyo, ayay howshaasi ka xumaan, ka qarash badnaan lahayd, isla-markaana aan laga gaareen goolkii laga lahaa, sida uu sheegay Anders Ygeman.\nHase yeeshee uu wasiirku la qabo dhaleeceeynta ay hayaddu u soo jeedisay ee ah culuunta dadyoowgii howlahaasi ku howlgalayey iyo habka go’aanka loo gaarey.


Daawo Video:-Kulan dhex maray hoggaamiyaha Waqooyiga Kuuriya iyo dhiggiisa dalka Ruushka – KHAATUMO NEWS\nDaawo Video:-Kulan dhex maray hoggaamiyaha Waqooyiga Kuuriya iyo dhiggiisa dalka Ruushka\nHoggaamiyaha Kuuriyada Waqooyi Kim Jong-un iyo madaxweynaha Ruushka Vladimir Putin ayaa ku heshiiyay inay xoojin doonaan xiriirka diblumaasiyadeed ee u dhexeeyo labada dal xilli ay yeesheen kulankii ugu horreeyay.\nAqalka looga arrimiyo Ruushka ayaa sheegay in labada madaxweyne ay ka wada hadli doonaan barnaamijka Nukliyerka ee Kuuriyada Waqooyi balse Kim ayaa la filaya inuu taageero u raadsado Ruushka markii uu fashilmay kulankii uu la qaatay madaxweyne Trump.\n“Waxaan ku kalsoonahay booqashada aad ku timid Ruushka, waxay tani naga caawineysa in aan xallino dhibaatooyinka ka taagan Gacanka Kuuriya iyo sida Ruushka uu uga qeyb qaadan doono taageeridda geeddi u socodka nabadda ee gobolka” ayuu yiri Madaxweyne Putin.\nDhinaca kale, hoggaamiyaha Kuuriyada Waqooyi ayaa sheegay in labada dal uu ka dhexeeyo xiriir taariikhi ah oo soo jireen ah isla markaasna ay ka go’antahay in la xoojiyo.\nHoggaamiyaha Kuuriyada Waqooyi,Kim Jong-un ayaa shalay si weyn loogu soo dhaweeyay magaalo xeebeedka Vladivostok ee dalka Ruushka.\nPrevious Post: Daawo:Sheekh Shariif oo si heer sare ah loogu soo dhaweeyay Muqdisho\nNext Post: Daawo:Cabdiraxmaan Cirro Boodaqy Saxfu ay Dilen Ciidan Jeegaantu


Wasaaradda Waxbarashada JSL oo soo saartay Go’aamo hor leh oo khuseeya Dugsiyada Dalka | Somaliland Post\nHome News Wasaaradda Waxbarashada JSL oo soo saartay Go’aamo hor leh oo khuseeya Dugsiyada...\nWasaaradda Waxbarashada JSL oo soo saartay Go’aamo hor leh oo khuseeya Dugsiyada Dalka\n“Way reebban tahay in dugsiyada dalku ay ardayda shuruud kaga dhigaan bixinta lacagta dugsiga (Fiiga) oo lagu waajibiyo inay waalidku isku mar bixiyaan 2 bilood iyo ka badan; haddii aanu waalidku sidaas doorannin.” – WAR-SAXAAFADEED\nHargeysa (SLpost)- Wasaaradda Waxbarashada iyo Sayniska ee Jamhuuriyadda Somaliland, ayaa soo saartay go’aamo khuseeya nidaamka waxbarashada dugsiyada dowliga ah iyo kuwa gaarka loo leeyahay ee dalka xilligan lagu gudo-jira xaaladda xannuunka Covid-19 oo goobaha waxbarashada la fasaxay.\n6. Waa in Waalidka iyo Maamulka Dugsiyadu yeeshaan wadatashi joogto ah oo ku saabsan arrimaha Waxbarashada dugsiga iyo xoojinta xidhiidhkooda, isla markaasna sannadkiiba hal mar la qabto kulanka horumarinta dugsiga oo ay ka soo qayb galaan dhammaan waalidiinta iyo macallimiinta dugsigu.” Sidaas ayaa lagu sheegay war-saxaafadeedka ka soo baxay wasaaradda Waxbarashada iyo Sayniska ee Jamhuuriyadda Somaliland.